EURÓPSKA KOMISIA V Bruseli23. 6. 2022 COM(2022) 323 final OZNÁMENIE KOMISIE EURÓPSKEMU PARAMENTU, RADE A DVORU AUDÍTOROV











KONSOLIDOVANÁ ROČNÁ ÚČTOVNÁ ZÁVIERKA EURÓPSKEJ ÚNIE



ZA ROZPOČOVÝ ROK 2021



OBSAH PREDSLOV HLAVNÉ FINANČNÉ UDALOSTI ROKA VYHLÁSENIE KU KONSOLIDOVANEJ ÚČTOVNEJ ZÁVIERKE KONSOLIDOVANÉ FINANČNÉ VÝKAZY A VYSVETĽUJÚCE POZNÁMKY SÚVAHA VÝKAZ FINANČNÝCH VÝSLEDKOV VÝKAZ PEŇAŽNÝCH TOKOV VÝKAZ ZMIEN V ČISTÝCH AKTÍVACH POZNÁMKY K FINANČNÝM VÝKAZOM SPRÁVY O PLNENÍ ROZPOČTU A VYSVETLIVKY GLOSÁR ZOZNAM SKRATIEK PREDSLOV V roku 2021 Európa vzdorovala prebiehajúcej pandémii. Na zvládnutie výzvy spojenej s pandémiou Covid-19 a zmiernenie jej hospodárskeho a sociálneho vplyvu bola najdôležitejšia solidarita. Z európskeho rozpočtu sa mobilizovali všetky dostupné prostriedky na podporu občanov, podnikov a členských štátov a na prípravu Európy na budúcnosť: aby bola zelenšia, digitálnejšia a odolnejšia.

Európska únia začala používať osobitný nástroj obnovy NextGenerationEU na podporu obnovy Európy a riešenie súčasných a budúcich výziev. Rozpočet EÚ sa vďaka mimoriadne vysokým objemom finančných prostriedkov získaných na finančných trhoch od júna 2021 opäť raz ukázal ako dôležitý nástroj, ktorý má Únia k dispozícii pri riešení krízových situácií a zabezpečovaní jednoznačnej pridanej hodnoty pre život ľudí. Zároveň sa naďalej poskytovala podpora členským štátom z programu SURE (podpora na zmiernenie rizík nezamestnanosti v núdzovej situácii) na zachovanie zamestnanosti a pomoc zameranú na pracovné miesta postihnuté pandémiou.



Európska únia riešila krízu rýchlymi reakciami a neustálym prispôsobovaním sa politickej a finančnej situácii, pričom dodržala aj svoj sľub a plnila svoje politické ciele. Čo najlepšie teda využila rozpočet na rok 2021, ktorý je prvým rokom súčasného viacročného finančného rámca, pričom plnenie rozpočtu dosiahlo výšku 268,3 mld. EUR v prijatých záväzkoch. S potešením predstavujem ročnú účtovnú závierku Európskej únie za rok 2021. Obsahuje celkový prehľad financií EÚ a plnenia rozpočtu EÚ za minulý rok, čo zahŕňa aj informácie o podmienených záväzkoch, finančných záväzkoch a iných povinnostiach Únie. Konsolidovaná ročná účtovná závierka Európskej únie je súčasťou integrovaného balíka finančného výkazníctva Komisie a neoddeliteľnou súčasťou vysokorozvinutého systému fiškálnej transparentnosti a zodpovednosti. Johannes Hahn komisár pre rozpočet a ľudské zdroje

HLAVNÉ FINANČNÉ UDALOSTI ROKA Cieľom tohto oddielu týkajúceho sa hlavných finančných udalostí, ktorý bol vypracovaný podľa zásad uvedených v usmernení Rady pre medzinárodné účtovné štandardy pre verejný sektor (IPSASB) k odporúčaným postupom č. 2 „Diskusia o finančných výkazoch a ich analýza“, je pomôcť čitateľom pochopiť, ako sa prevádzkové, finančné a investičné činnosti EÚ odzrkadľujú v rôznych prvkoch konsolidovaných finančných výkazov EÚ. Informácie uvedené v tomto oddiele neboli auditované. Je potrebné poznamenať, že v dôsledku zaokrúhlenia čísel na milióny eur sa môže zdať, že súčet niektorých finančných údajov v týchto tabuľkách nie je presný.

OBSAH 1. KĽÚČOVÉ ÚDAJE A HLAVNÉ UDALOSTI ROKA

2. VIACROČNÝ FINANČNÝ RÁMEC NA ROKY 2021 – 2027 A NextGenerationEU 2.1. VFR na roky 2021 – 2027 a NextGenerationEU – kľúčové údaje 2.2. NextGenerationEU – prehľad 2.3. Finančná situácia NGEU k 31. decembru 2021 3. SÚHRN PLNENIA ROZPOČTU 3.1. Príjmy 3.2. Výdavky 4. FINANČNÉ NÁSTROJE A ROZPOČTOVÉ ZÁRUKY 4.1. Finančné nástroje financované z rozpočtu EÚ 4.2. Rozpočtové záruky: finančné aktíva držané v záručných fondoch 4.3. Úvery a súvisiace pôžičky na programy finančnej pomoci 4.4. Rozpočtové podmienené záväzky pre programy finančnej pomoci 5. ANALÝZA FINANČNÝCH VÝKAZOV 5.1. PRÍJMY 5.2. VÝDAVKY 5.3. AKTÍVA 5.4. ZÁVÄZKY 6. POLITICKÝ A FINANČNÝ RÁMEC, RIADENIE A ZODPOVEDNOSŤ EÚ 6.1. POLITICKÝ A FINANČNÝ RÁMEC 6.2. RIADENIE A ZODPOVEDNOSŤ





1.KĽÚČOVÉ ÚDAJE A HLAVNÉ UDALOSTI ROKA Konsolidované finančné výkazy Konsolidované finančné výkazy EÚ sa týkajú viac ako 50 subjektov (vrátane Európskeho parlamentu, Rady, Komisie a agentúr EÚ) a vypracúvajú sa podľa najprísnejších existujúcich noriem, konkrétne medzinárodných účtovných štandardov pre verejný sektor (IPSAS). Rok 2021, ktorý bol prvým rokom VFR EÚ na roky 2021 – 2027, bol v mnohých ohľadoch výnimočný. Ako to vyplýva zo súvahy uvedenej ďalej v texte a ako sa podrobnejšie uvádza v analýze finančných výkazov (oddiel 5), na konsolidované finančné výkazy EÚ za rok 2021 mali vplyv najmä úspešné začatie používania nástroja NextGenerationEU v roku 2021 (71,6 mld. EUR vyplatených členským štátom) a ďalšie činnosti vypožičiavania si prostriedkov a poskytovania úverov v rámci nástroja SURE (50 mld. EUR): v mld. EUR 2021 2020 AKTÍVA Finančné aktíva 188,6 113,1 Predbežné financovanie 93,4 62,7 Pohľadávky 72,4 74,5 Peňažné prostriedky a peňažné ekvivalenty 44,9 16,7 Nehnuteľnosti, stroje a zariadenia a iné aktíva 14,7 13,0 Spolu 414,1 280,0 ZÁVÄZKY Požitky po ukončení zamestnania 122,5 116,0 Finančné záväzky 246,1 95,0 Splatné záväzky 46,4 32,4 Časovo rozlíšené náklady 78,1 64,6 Ostatné záväzky 3,3 5,4 Spolu 496,4 313,5 ČISTÉ AKTÍVA Rezervy 1,3 5,1 Sumy, ktoré majú byť vyžiadané od členských štátov (83,6) (38,5) Spolu (82,3) (33,4) pozri analýzu finančných výkazov, oddiel 5



Úspešné začatie používania nástroja NextGenerationEU Úhrady z nástroja NextGenerationEU – 71,6 mld. EUR, rozdelené takto: pozri finančnú situáciu NGEU k 31. decembru 2021, oddiel 2.3 2.VIACROČNÝ FINANČNÝ RÁMEC NA ROKY 2021 – 2027 A NextGenerationEU 3.VFR na roky 2021 – 2027 a NextGenerationEU – kľúčové údaje Dlhodobý rozpočet EÚ na roky 2021 – 2027 dosahuje spolu s nástrojom obnovy NextGenerationEU (ďalej len „NGEU“) výšku 2 018 biliónov EUR v bežných cenách (1,8 bilióna EUR v cenách roku 2018). Táto bezprecedentná finančná reakcia na krízu prispeje k náprave hospodárskych a sociálnych škôd spôsobených pandémiou koronavírusu a k podpore prechodu na zelenšiu, digitálnejšiu a udržateľnejšiu Európu. Balík pozostáva z dlhodobého rozpočtu a viacročného finančného rámca (ďalej len „VFR“) na roky 2021 – 2027 vo výške 1 211 biliónov EUR v bežných cenách (1 074 biliónov EUR v cenách roku 2018) skombinovaného s dočasným nástrojom obnovy NGEU vo výške 806,9 mld. EUR v bežných cenách (750 mld. EUR v cenách roku 2018). Ide vskutku o modernizovaný rozpočet: ·viac ako 50 % celkovej výšky nasledujúceho dlhodobého rozpočtu a NGEU sa použije na podporu modernizácie Európskej únie prostredníctvom činností výskumu a inovácie, spravodlivej klimatickej a digitálnej transformácie, pripravenosti, ako aj obnovy a odolnosti, ·30 % rozpočtu EÚ sa vynaloží na boj proti zmene klímy, čo je najväčší podiel z dosiaľ najväčšieho rozpočtu EÚ, ·20 % prostriedkov z Mechanizmu na podporu obnovy a odolnosti, ktorý tvorí 90 % nástroja NGEU, sa investuje do digitálnej transformácie, ·10 % ročných výdavkov z dlhodobého rozpočtu bude v rokoch 2026 a 2027 predstavovať príspevok k zastaveniu a zvráteniu poklesu biodiverzity a ·vôbec prvýkrát majú nové a posilnené priority najvyšší podiel na dlhodobom rozpočte, a to až 32 %.

Politické priority tvoriace základ VFR na roky 2021 – 2027 Politické priority Komisie sa vymedzujú v politických usmerneniach stanovených predsedom Komisie. Pod vedením predsedníčky von der Leyenovej sa Komisia, ktorá sa ujala úradu 1. decembra 2019, zameriava na týchto šesť hlavných ambícií: ŠESŤ HLAVNÝCH AMBÍCIÍ Európska zelená dohoda – Snaha stať sa prvým klimaticky neutrálnym kontinentom Európa pripravená na digitálny vek – Posilnenie postavenia ľudí vďaka novej generácii technológií Hospodárstvo, ktoré pracuje v prospech ľudí – Úsilie o sociálnu spravodlivosť a prosperitu Silnejšia Európa vo svete – Európa, ktorá ambicióznejšie posilňuje našu jedinečnú značku zodpovedného globálneho

líderstva Podpora európskeho spôsobu života – Budovanie Únie rovnosti, v ktorej máme všetci rovnaký prístup k príležitostiam Nový impulz pre európsku demokraciu – Pestovanie, ochrana a posilňovanie našej demokracie 4.NextGenerationEU – prehľad NGEU má rozpočet vo výške 806,9 mld. EUR a jeho úlohou je prispievať k náprave bezprostredných hospodárskych a sociálnych škôd spôsobených pandémiou koronavírusu, a tým budovať Európu po pandémii COVID-19, ktorá bude zelenšia, digitálnejšia, odolnejšia a lepšie pripravená na súčasné aj budúce výzvy. Časť finančných prostriedkov, až 338,0 mld. EUR, sa poskytuje vo forme nenávratnej podpory alebo grantov. Ďalšiu časť, až 385,8 mld. EUR, využíva Únia na poskytovanie úverov jednotlivým členským štátom. Tieto úvery s predĺženou splatnosťou začnú príslušné členské štáty splácať až po skončení súčasného obdobia VFR, pričom súčasné úvery majú napríklad splatnosť až v roku 2051 (pozri oddiel 2.3.3). Okrem toho sa z NGEU posilňuje viacero existujúcich programov a politík EÚ: ·politika súdržnosti v rámci Pomoci pri obnove v rámci politiky súdržnosti a pri obnove území v Európe (REACT-EU) s cieľom riešiť hospodárske dôsledky pandémie COVID-19 v prvých rokoch obnovy, ·Fond na spravodlivú transformáciu, aby sa zabezpečil prínos prechodu ku klimatickej neutralite pre všetkých, ·Európsky poľnohospodársky fond pre rozvoj vidieka na ďalšiu podporu poľnohospodárov, ·InvestEU, na podporu investičného úsilia našich podnikov, ·Horizont Európa, na zabezpečenie kapacity EÚ v oblasti financovania lepšej excelentnosti výskumu, a ·rescEU zabezpečuje reakčnú kapacitu mechanizmu Únie v oblasti civilnej ochrany na núdzové situácie veľkého rozsahu. 5.Finančná situácia NGEU k 31. decembru 2021

6.Prehľad Komisia od začatia vykonávania operácií financovania v rámci NGEU 15. júna 2021 až do konca roka 2021 získala 71,0 mld. EUR dlhodobých financií, a to najmä emitovaním dlhopisov v syndikovaných transakciách. Okrem toho mala Komisia k decembru 2021 nesplatené krátkodobé pokladničné poukážky EÚ v hodnote 20 mld. EUR. Do konca roka 2021 Komisia vyplatila finančnú podporu v celkovej výške 71,6 mld. EUR. Väčšina tejto sumy, teda 64,3 mld. EUR, bola vyplatená 20 členským štátom v rámci Mechanizmu na podporu obnovy a odolnosti (z toho 46,4 mld. EUR ako nenávratná podpora a 18,0 mld. EUR ako úvery). Ďalších 7,2 mld. EUR bolo vyplatených ako platby VFR v rámci existujúcich programov. Zostávajúca likvidita vo výške 19,4 mld. EUR sa drží na bankovom účte NGEU v ECB a na účte centrálnej pokladnice Komisie a čaká na úhradu do rozpočtu na programy VFR.



NGEU – nesplatené pôžičky a úhrady k 31. decembru 2021 * Ďalšie finančné prostriedky vo výške 1,4 mld. EUR sa držali na účte centrálnej pokladnice Komisie a čakali na úhradu do rozpočtu na programy VFR. 7.Pôžičky Na splnenie potrieb NGEU v oblasti financovania emituje Komisia cenné papiere na medzinárodných kapitálových trhoch. Na základe diverzifikovanej stratégie financovania Komisia kombinuje využívanie rôznych nástrojov a techník financovania s otvorenou a transparentnou komunikáciou s účastníkmi trhu. V roku 2021 sa v ročnom rozhodnutí o vypožičaní si finančných prostriedkov umožnili Komisii emisie do výšky najviac 125 mld. EUR v rámci dlhodobého financovania a do maximálnej nesplatenej výšky 60 mld. EUR v rámci krátkodobého financovania. Dlhodobé financovanie – syndikované transakcie a aukcie dlhopisov EÚ K 31. decembru 2021 si Komisia požičala 66,0 mld. EUR prostredníctvom piatich emisií dlhopisov v rámci syndikovaných transakcií (vrátane jednej transakcie s dvomi tranžami), ako aj 5,0 mld. EUR prostredníctvom aukcií dlhopisov EÚ: v mld. EUR Transakcie dlhodobého financovania (vrátane navýšení) Splatnosť Emitované/získané Spolu splatených na konci roka Nesplatených na konci roka NGEU#1 4. 7. 2031 20,0 0,0 20,0 NGEU#2a (vrátane navýšení) 6. 7. 2026 11,5 0,0 11,5 NGEU#2b 6. 7. 2051 6,0 0,0 6,0 NGEU#3 4. 7. 2041 10,0 0,0 10,0 NGEU#4 (vrátane navýšení) 4. 10. 2028 11,5 0,0 11,5 Zelený dlhopis NGEU #1 4. 2. 2037 12,0 0,0 12,0 Spolu 71,0 0,0 71,0 Z prvej syndikovanej transakcie v júni 2021 sa získalo 20,0 mld. EUR. Išlo o historicky najväčšiu emisiu inštitucionálnych dlhopisov v Európe, vôbec najväčšiu inštitucionálnu transakciu s jednou tranžou a najväčšiu sumu, ktorú kedy EÚ získala v rámci jedinej transakcie. V októbri 2021 vydala Komisia prvý zelený dlhopis NGEU, vďaka čomu získala 12,0 mld. EUR. Tieto prostriedky sa použijú výlučne na zelené a udržateľné investície v celej EÚ. Touto emisiou, ktorá je zatiaľ najväčšou emisiou zelených dlhopisov na svete, sa zabezpečila viditeľnosť zelených politík financovaných zelenými dlhopismi a podporila Európska zelená dohoda a zelená transformácia. Emitovanie zelených dlhopisov si vyžaduje vykazovanie presného využitia príjmov zo zelených dlhopisov a vplyvu investícií, ktoré sa financujú prostredníctvom zelených dlhopisov. Krátkodobé financovanie – aukcie pokladničných poukážok EÚ K 31. decembru 2021 dosahovalo nesplatené krátkodobé financovanie získané prostredníctvom aukcií pokladničných poukážok EÚ so splatnosťou tri alebo šesť mesiacov výšku 20,0 mld. EUR: v mld. EUR Aukcie pokladničných poukážok EÚ Nesplatené ku koncu roka Splatnosť 3 mesiace 8,5 Splatnosť 6 mesiacov 11,5 Spolu 20,0 Hoci syndikované transakcie budú naďalej oporou emisného programu NGEU, a to aspoň v prvotných fázach, kapacita na rýchle a lacné získanie peňazí prostredníctvom aukcií významne posilňuje schopnosť Komisie plniť platobné potreby NGEU za najvýhodnejších podmienok pre rozpočet Únie a/alebo prijímajúce členské štáty. Ďalšie krátkodobé financovanie vo výške 16 mld. EUR sa získalo prostredníctvom transakcií na peňažnom trhu, pričom sa do konca roka splatilo v plnej výške. 8.Úhrady

Do konca roka 2021 Komisia prijala plány obnovy a odolnosti 26 členských štátov, z ktorých 22 Rada pozitívne posúdila a následne schválila (Belgicko, Chorvátsko, Cyprus, Česko, Dánsko, Nemecko, Grécko, Španielsko, Portugalsko, Francúzsko, Írsko, Taliansko, Lotyšsko, Luxembursko, Rakúsko, Slovensko, Litva, Malta, Slovinsko, Rumunsko, Estónsko a Fínsko). Štyri ďalšie členské štáty (Bulharsko, Maďarsko, Poľsko a Švédsko) predložili plány, ktorých posudzovanie ešte na konci roka prebiehalo. Na predloženie jedného ďalšieho plánu (Holandsko) sa stále čakalo. Celková výška schválenej finančnej podpory v rámci 22 schválených plánov predstavovala 291,2 mld. EUR vo forme nenávratnej podpory (z čoho sa 195,4 mld. EUR týkalo dohôd o financovaní podpísaných do konca roka) a 153,9 mld. EUR vo forme úverovej podpory (z čoho sa 153,2 mld. EUR týkalo zmlúv o úvere podpísaných do konca roka). Nenávratná podpora V roku 2021 Komisia vyplatila celkom 46,4 mld. EUR nenávratnej podpory 20 z 22 členských štátov s predloženými a schválenými plánmi obnovy a odolnosti. Z tejto sumy sa 36,4 mld. EUR vyplatilo ako predbežné financovanie. Po dosiahnutí čiastkových cieľov Španielskom bolo do konca roka vyplatených ďalších 10 mld. EUR, pričom pôvodné predbežné financovanie vo výške 1,5 mld. EUR sa zúčtovalo. Ďalšie predbežné financovanie vo výške 0,3 mld. EUR, ktoré sa týkalo nenávratnej podpory pre Fínsko, nebolo do konca roka vyplatené. V prípade Írska bola schválená nenávratná podpora vo výške 1,0 mld. EUR, do konca roka však nebola podpísaná dohoda o financovaní.



v mld. EUR





Členský štát Maximálna výška

nenávratnej podpory* Spolu

podpísaných k 31. 12. 2021 Rozpočtové

záväzky

v roku 2021 Spolu

vyplatené

k 31. 12. 2021 Rakúsko 3,5 2,2 1,1 0,4 Belgicko 5,9 3,6 1,8 0,8 Chorvátsko 6,3 4,6 2,3 0,8 Cyprus 1,0 0,8 0,4 0,1 Česko 7,0 3,5 1,8 0,9 Dánsko 1,6 1,3 0,6 0,2 Estónsko 1,0 0,8 0,4 0,1 Fínsko 2,1 -† 0,8 -† Francúzsko 39,4 24,3 12,0 5,1 Nemecko 25,6 16,3 8,1 2,3 Grécko 17,8 13,5 6,7 2,3 Írsko 1,0 -‡ 0,5 - Taliansko 68,9 47,9 23,7 9,0 Lotyšsko 1,8 1,6 0,8 0,2 Litva 2,2 2,1 1,0 0,3 Luxembursko 0,1 0,1 0,0 0,0 Malta 0,3 0,2 0,1 0,0 Portugalsko 13,9 9,8 4,8 1,8 Rumunsko 14,2 10,2 5,1 1,9 Slovensko 6,3 4,6 2,3 0,8 Slovinsko 1,8 1,3 0,6 0,2 Španielsko 69,5 46,6 23,1 19,0 Schválené 291,2 195,4 98,0 46,4 Bulharsko 6,3 - - - Maďarsko 7,2 - - - Holandsko 6,0 - - - Poľsko 23,9 - - - Švédsko 3,3 - - - Zatiaľ neschválené 46,6 - - - Spolu 338,0 195,4 98,0 46,4 * Členské štáty so schválenými plánmi: finančné prostriedky pridelené na všetky schválené plány obnovy a odolnosti.

Členské štáty bez schválených plánov: maximálna výška pridelených finančných prostriedkov v grantoch podľa nariadenia o Mechanizme na podporu obnovy a odolnosti.

Uvedené sumy podliehajú aktualizácii podľa článku 11 ods. 2 nariadenia (EÚ) 2021/241, ktorá sa plánuje na 30. júna 2022. † Fínsko: podpísané a vyplatené až v roku 2022 (0,3 mld. EUR). ‡ Írsko: nepodpísané do dátumu podpisu tejto závierky. Írsko nepožiadalo o predbežné financovanie nenávratnej podpory.



Úvery V roku 2021 Komisia vyplatila celkom 18,0 mld. EUR vo forme predbežného financovania štyrom členským štátom (Cyprus, Grécko, Taliansko a Portugalsko), čo sa rovná 13 % ich príslušných pridelených prostriedkov na úvery. Ďalšie predbežné financovanie vo výške 1,9 mld. EUR, ktoré sa týkalo finančnej úverovej podpory pre Rumunsko, nebolo do konca roka vyplatené. V prípade Slovinska bola schválená finančná úverová podpora vo výške 0,7 mld. EUR, do konca roka však nebola podpísaná zmluva o úvere: v mld. EUR





Členský štát Maximálna výška

finančnej úverovej podpory Spolu

podpísané

k 31. 12. 2021 Spolu vyplatené k 31. 12. 2021 Spolu

splatené k 31. 12. 2021 Spolu

nesplatené k 31. 12. 2021 Cyprus 0,2 0,2 0,0 - 0,0 Grécko 12,7 12,7 1,7 - 1,7 Taliansko 122,6 122,6 15,9 - 15,9 Portugalsko 2,7 2,7 0,4 - 0,4 Rumunsko 14,9 14,9 -* - - Slovinsko 0,7 -† - - - Schválené 153,9 153,2 18,0 - 18,0 Rezerva 231,9 - - - - Spolu 385,8 153,2 18,0 - 18,0 * Rumunsko: vyplatené až v roku 2022 (1,9 mld. EUR). † Slovinsko: podpísané až v roku 2022. Slovinsko nepožiadalo o predbežné financovanie úveru. Podľa zmlúv o úvere členské štáty každoročne splatia 5 % vyplatených súm, pričom splácanie sa začne desať rokov od dátumu vyplatenia. Portugalsko, Grécko, Taliansko a Cyprus teda začnú splácať úvery od roku 2032, pričom ich úvery sú splatné v roku 2051. Splátkový kalendár pre nominálne sumy nesplatené na konci roka je takýto: v mil. EUR

Členský štát Obdobie

splácania Ročné

splátky Spolu

splátky Cyprus 2032 – 2051 1 26 Grécko 2032 – 2051 83 1 655 Taliansko 2032 – 2051 797 15 938 Portugalsko 2032 – 2051 18 351 Spolu 899 17 970 Príspevok z NGEU na iné programy v rámci rozpočtu EÚ Ku koncu roka 2021 Komisia vyplatila celkom 7,2 mld. EUR v platbách na iné programy v rámci VFR, a to najmä na iniciatívu REACT-EU, z ktorej sa financuje Európsky fond regionálneho rozvoja (EFRR) a Európsky sociálny fond (ESF): v mld. EUR

Program VFR Spolu

schválené

príspevky VFR Rozpočtové

záväzky

v roku 2021 Spolu

vyplatené

k 31. 12. 2021 REACT-EU 50,6 39,5 7,0 – z toho EFRR 31,5 24,0 4,9 – z toho ESF 19,2 15,4 2,1 Fond na spravodlivú transformáciu 10,9 0,0 0,0 Rozvoj vidieka (EPFRV) 8,1 2,4 0,1 InvestEU 6,1 1,7 0,2 Horizont Európa 5,4 1,8 0,0 RescEU 2,1 0,1 0,0 Spolu 83,1 45,5 7,2



9.Likvidita Na úvery poskytnuté z NGEU sa nevzťahuje prísna zásada nadväznosti iných nástrojov finančnej pomoci. Namiesto toho bola pre NGEU vypracovaná diverzifikovaná a združená stratégia financovania, v rámci ktorej sa vyžaduje vykonávanie efektívneho riadenia likvidity. Cieľom riadenia likvidity NGEU je zabezpečiť, aby sumy uložené na bankovom účte NGEU postačovali na uspokojenie všetkých nadchádzajúcich potrieb v oblasti úhrad, zachovať stanovenú bezpečnostnú rezervu a zároveň zabrániť akýmkoľvek prebytkom. Na riadenie likvidity vyvinula Komisia IT nástroj, ktorý umožňuje každodenné monitorovanie účtu NGEU. Ku koncu roka 2021 dosahovali celkové finančné prostriedky na mimorozpočtovom účte NGEU výšku 18,0 mld. EUR. Okrem toho sa finančné prostriedky vo výške 1,4 mld. EUR držali na účte centrálnej pokladnice Komisie a čakali na úhradu do rozpočtu na programy VFR.





10.SÚHRN PLNENIA ROZPOČTU 10.1.Príjmy Celková výška platobných rozpočtových prostriedkov na rok 2021 v pôvodne schválenom rozpočte EÚ, ktorý podpísal predseda Európskeho parlamentu 18. decembra 2020, bola stanovená na 166 060 mil. EUR a celková suma, ktorá sa má financovať z vlastných zdrojov, bola stanovená na 156 867 mil. EUR. Odhady príjmov a výdavkov uvedené v pôvodnom rozpočte sú zvyčajne počas rozpočtového roka predmetom úprav prostredníctvom opravných rozpočtov. Úpravou výšky vlastných zdrojov založených na HND sa zabezpečí, aby rozpočtované príjmy presne zodpovedali rozpočtovaným výdavkom. Tým sa dodržiava zásada vyrovnanosti rozpočtu a zabezpečuje, aby sa rozpočtové príjmy rovnali rozpočtovým výdavkom (platobné rozpočtové prostriedky). Počas roka 2021 bolo prijatých šesť opravných rozpočtov. Po ich zohľadnení predstavovali konečné príjmy schválené na rok 2021 sumu 168 011 mil. EUR a celková suma, ktorá sa mala financovať z vlastných zdrojov, bola 156 993 mil. EUR. Príspevky členských štátov v roku 2021 boli stabilné. Zvýšenie platobných rozpočtových prostriedkov (1 950 mil. EUR) sa financovalo najmä z prebytku z predchádzajúceho roka. Príjmy pochádzajú zo šiestich zdrojov (hláv): Hlava 1: Vlastné zdroje Výber tradičných vlastných zdrojov (158 632 mil. EUR) o 1,0 % presahoval sumy v rozpočte (156 993 mil. EUR). Bolo to tak najmä preto, že v prvých dvoch mesiacoch roka sa vyzbierala vyššia suma, ako sa očakávalo. Konečné platby členských štátov založené na odpade z plastových obalov, DPH a HND zodpovedali konečnému rozpočtovému odhadu. Rozdiel medzi odhadovanými a skutočne uhradenými sumami je spôsobený rozdielom medzi kurzom eura, ktorý bol použitý na rozpočtové účely, a kurzom platným v čase, keď členské štáty, ktoré nie sú členmi eurozóny, skutočne realizovali platby. Hlava 2: Prebytky, zostatky a úpravy Prebytok z predchádzajúceho účtovného roka dosiahol výšku 1 769 mil. EUR. Táto suma bola pripísaná do rozpočtu na rok 2021 prostredníctvom opravného rozpočtu a príspevok členských štátov do vlastných zdrojov bol zodpovedajúcim spôsobom znížený. Pokiaľ ide o zostatky DPH a HND, pravidlá sú stanovené v článku 10b nariadenia o sprístupňovaní vlastných zdrojov [nariadenia Rady (EÚ, Euratom) č. 609/2014]. Podľa týchto pravidiel sa celkový súčet zostatkov vypočíta tak, aby bol vplyv na rozpočet EÚ nulový („systém vzájomného započítavania“) a tento postup nemal za následok opravný rozpočet. Komisia preto priamo žiada členské štáty o úhradu čistých súm. Hlava 3: Administratívne príjmy Túto hlavu tvoria príjmy z daní a odvodov z odmeňovania zamestnancov vo výške 2 230 mil. EUR. Hlava 4: Finančné príjmy, úroky z omeškania a pokuty V hlave 4 sa rozdiel medzi rozpočtovanou sumou (515 mil. EUR) a plnením (1 633 mil. EUR) týka najmä pokút v oblasti hospodárskej súťaže. Hlava 5: Rozpočtové záruky, operácie vypožičiavania si prostriedkov a poskytovania úverov Táto hlava bola pred začatím používania NGEU výrazne zvýšená. Finančné prostriedky NGEU v rámci tejto hlavy tvoria pripísané príjmy. Hlavu 5 tvoria príjmy zo záruk a úrokov a splátky poskytnutých úverov. Takisto sa v nej presmerúvajú finančné prostriedky (na nenávratnú podporu z NGEU v rámci Mechanizmu na podporu obnovy a odolnosti a na posilnenie programov VFR) z účelovo viazaných príjmov, ktoré členské štáty získavajú v rámci Nástroja Európskej únie na obnovu (EURI). Komplexný prehľad NGEU sa uvádza v oddieloch 2.2 a 2.3 časti Hlavné finančné udalosti roka.

Hlava 6: Príjmy, príspevky a náhrady súvisiace s politikami Únie Táto hlava sa týka najmä príjmov z finančných opráv štrukturálnych a poľnohospodárskych fondov (EŠIF, EPZF a EPFRV). Patrí do nej aj účasť tretích krajín na výskumných programoch, zúčtovanie v poľnohospodárskych fondoch a ďalšie príspevky a náhrady týkajúce sa programov/činností EÚ. Podstatnú časť tejto celkovej sumy tvoria pripísané príjmy, čo je dôvodom na zahrnutie dodatočných rozpočtových prostriedkov na strane výdavkov.

Celkové príjmy rozpočtu na rok 2021 dosiahli výšku 239 596 mil. EUR 10.2.Výdavky 11.Plnenie rozpočtu V roku 2021, v prvom roku nového VFR na roky 2021 – 2027, dosiahol konečný schválený rozpočet výšku 166,8 mld. EUR viazaných rozpočtových prostriedkov a 168,0 mld. EUR platobných rozpočtových prostriedkov. Z NGEU sa posilnili hlavné programy o ďalších 421,1 mld. EUR viazaných rozpočtových prostriedkov a 55,5 mld. EUR platobných rozpočtových prostriedkov pripísaných do rozpočtu EÚ ako vonkajšie pripísané príjmy . Na plnenie rozpočtu na rok 2021 mali výrazný vplyv oneskorenia pri prijímaní nových právnych základov a nových pravidiel pre štrukturálne fondy. Väčšina viazaných rozpočtových prostriedkov pre štrukturálne fondy na rok 2021 (s čistou hodnotou 49 mld. EUR) bola preprogramovaná na roky 2022 – 2025 podľa článku 7 nariadenia o VFR. V prípadoch, v ktorých sa to umožňuje podľa nariadenia o rozpočtových pravidlách a/alebo nových právnych základov, sa nevyčerpané rozpočtové prostriedky preniesli do roku 2022: 4,1 mld. EUR viazaných a 4,2 mld. EUR platobných rozpočtových prostriedkov. V roku 2021 bola v rámci Nástroja susedstva a rozvojovej a medzinárodnej spolupráce – Globálna Európa (NDICI – Globálna Európa) , prvýkrát využitá možnosť preniesť nevyužité schválené rozpočtové prostriedky do nasledujúceho roka. Podobné ustanovenia sa uplatňujú a boli použité aj v prípade pobrexitovej adaptačnej rezervy a rezervy na solidaritu a núdzovú pomoc (SEAR).



Plnenie celkových viazaných rozpočtových prostriedkov v roku 2021 dosiahlo celkovú výšku 268,3 mld. EUR: ·113,4 mld. EUR z konečného schváleného rozpočtu, ·0,6 mld. EUR z rozpočtových prostriedkov prenesených z roku 2020, ·154,3 mld. EUR z rozpočtových prostriedkov pochádzajúcich z pripísaných príjmov, oz toho 143,5 mld. EUR z NGEU. Celkové platby uskutočnené v roku 2021 dosiahli výšku 228,0 mld. EUR: ·163,6 mld. EUR z konečného schváleného rozpočtu, ·1,8 mld. EUR z rozpočtových prostriedkov prenesených z roku 2020, ·62,6 mld. EUR z rozpočtových prostriedkov pochádzajúcich z pripísaných príjmov, oz toho 53,6 mld. EUR z NGEU. Celkové plnenie viazaných rozpočtových prostriedkov na rok 2021 podľa politických cieľov EÚ Plnenie všetkých typov rozpočtových prostriedkov v roku 2021 (rozpočet, prenosy z predchádzajúceho roku a pripísané príjmy) bolo na úrovni 44 % v prípade viazaných rozpočtových prostriedkov a na úrovni 92 % v prípade platobných rozpočtových prostriedkov. Z mier plnenia v roku 2021 po odpočítaní pripísaných príjmov vyplynulo, že viazané rozpočtové prostriedky boli vyčerpané na 68 % a platobné rozpočtové prostriedky na 97 %. Významná časť platieb uskutočnených v roku 2021 sa týkala dokončenia VFR na roky 2014 – 2020.

Po započítaní prenesení a záväzkov v rámci zdieľaného riadenia, ktoré boli preprogramované v súlade s článkom 7 nariadenia o VFR, by plnenie schváleného rozpočtu dosiahlo takmer 100 % v prípade viazaných aj platobných rozpočtových prostriedkov. Plnenie rozpočtových prostriedkov NGEU dosiahlo 34 % v prípade celkových viazaných a 97 % v prípade celkových platobných rozpočtových prostriedkov pripísaných do rozpočtu EÚ. Viazaná suma z NGEU tvorila 87 % sumy schválenej na viazanie prostriedkov v roku 2021, ktorá predstavovala 164,6 mld. EUR.

12.Nesplatené záväzky Nesplatené záväzky (bežne označované aj ako RAL – „reste à liquider“), ktoré predstavujú viazané sumy, ešte nesplatené, tvorili na konci roka 2021 sumu 341,6 mld. EUR. Nesplatené záväzky boli vyššie ako v roku 2020 (o 38,4 mld. EUR), toto zvýšenie však nedosiahlo pôvodne prognózovanú úroveň, keďže väčšina záväzkov pre programy v rámci zdieľaného riadenia (s čistou hodnotou 49 mld. EUR) plánovaných na rok 2021 bola odložená na rok 2022 a nasledujúce roky v súlade s článkom 7 nariadenia o VFR. Preprogramovaním plnenia v rámci zdieľaného riadenia sa prispeje k ďalšiemu zvýšeniu nesplatených záväzkov v nadchádzajúcich rokoch. Hlavným stimulom zvýšenia nesplatených záväzkov v roku 2021 bolo začatie plnenia NGEU (jeho nenávratnej časti), čím sa k celkovým nesplateným záväzkom na konci roka 2021 prispelo sumou 89,9 mld. EUR (26 %). Pripísané príjmy NGEU budú viesť k zvýšeniu nesplatených záväzkov v nadchádzajúcich rokoch, keďže všetky záväzky sa príjmu do 31. decembra 2023 a budú splnené do 31. decembra 2026 v súlade s článkom 3 ods. 4 a článkom 3 ods. 9 nariadenia o EURI . 13.Rozpočtový výsledok Rozpočtový výsledok (prebytok) sa zvýšil z 1,8 mld. EUR v roku 2020 na 3,2 mld. EUR v roku 2021 v dôsledku vyššieho ako očakávaného príjmu z ciel a pokút.



14.FINANČNÉ NÁSTROJE A ROZPOČTOVÉ ZÁRUKY 15.Finančné nástroje financované z rozpočtu EÚ Finančné nástroje financované z rozpočtu EÚ existujú vo forme záručných nástrojov, kapitálových nástrojov a úverových nástrojov. Očakáva sa, že vo VFR na roky 2021 – 2027 by sa malo v porovnaní s využívaním finančných nástrojov plne financovaných alebo zabezpečených z rozpočtu EÚ využívanie rozpočtových záruk zintenzívniť. Konkrétne sa z programu InvestEU poskytne 26,2 mld. EUR v zárukách EÚ skupine EIB a ďalším finančným inštitúciám na podporu rôznych cieľov politík Únie prostredníctvom operácií financovania a investičných operácií. Na rozdiel od tradičnej metódy plnenia rozpočtu prostredníctvom udeľovania grantov a dotácií spočíva základná myšlienka tohto prístupu v tom, že vďaka každému euru vynaloženému z rozpočtu prostredníctvom finančných nástrojov dostane konečný prijímateľ v dôsledku pákového efektu viac než 1 EUR ako finančnú podporu. Pri tomto type plnenia rozpočtu sa finančné prostriedky buď už vyplatili na zverenecké účty spravované poverenými subjektmi a zostávajú dostupné (ako peňažné prostriedky a peňažné ekvivalenty, dlhové cenné papiere alebo investície do fondov peňažného trhu či združených portfólií aktív), aby pokrývali budúce výzvy na uplatnenie záruky, alebo sa investovali do kapitálu. Význam a objem finančných nástrojov financovaných z rozpočtu EÚ v rámci priameho a nepriameho riadenia sa v posledných rokoch zvyšoval. 16.Rozpočtové záruky: finančné aktíva držané v záručných fondoch Pri tomto type plnenia rozpočtu EÚ poskytuje záruky protistranám, pre ktoré je financovanie len čiastočne zabezpečené zo záručných fondov, ktoré zriadila Komisia, čím sa vytvárajú podmienené záväzky rozpočtu EÚ v prípade, ak zabezpečenie nie je dostatočné na krytie výziev. EÚ ručí za úvery poskytnuté mimo EÚ (tzv. mandát EIB na poskytovanie vonkajších úverov) a za dlhové a kapitálové operácie kryté zárukou EFSI skupine EIB, ako aj za operácie kryté zárukou EFSD a zárukou pre vonkajšiu činnosť NDICI skupine EIB a ďalším finančným inštitúciám. Od roku 2021 sa rezervy vytvorené prostredníctvom záručných fondov ukladajú do spoločného rezervného fondu (SRF). SRF sa zriaďuje v nariadení o rozpočtových pravidlách na účely uloženia vytvorených rezerv (t. j. držaných finančných prostriedkov) na krytie finančných záväzkov vyplývajúcich z finančných nástrojov, rozpočtových záruk a úverov finančnej pomoci počnúc VFR na roky 2021 – 2027. Obsahuje aj niektoré aktíva tvorby rezerv na krytie finančných záväzkov z predchádzajúcich VFR. SRF je vytvorený a funguje ako jednotné portfólio, v ktorom sa v súčasnosti kombinujú rezervy na rôzne rozpočtové záruky a programy finančnej pomoci EÚ. Zdroje sa z fondu SRF prideľujú do zložiek na účely sledovania súm týkajúcich sa rôznych nástrojov, na ktoré sa prispieva z fondu SRF (rozpočtových záruk a programov finančnej pomoci). Po nadobudnutí účinnosti VFR na roky 2021 – 2027 sa čisté aktíva záručného fondu EFSI k 1. januáru 2021 previedli do SRF. Čisté aktíva záručného fondu EFSD a Garančného fondu pre vonkajšie opatrenia sa previedli do SRF v priebehu roka 2021. K 31. decembru 2021 drží Komisia v SRF finančné aktíva pre tieto zložky: ·Garančný fond pre vonkajšie opatrenia vo výške 2,7 mld. EUR, ·záručný fond EFSI vo výške 8,5 mld. EUR,

·záručný fond EFSD vo výške 0,8 mld. EUR a ·záručný fond InvestEU vo výške 0,3 mld. EUR. Okrem toho je 92 mil. EUR uložených v centrálnej pokladnici Komisie ako vankúš likvidity na krytie bezprostredných výziev na uplatnenie záruky. 17.Úvery a súvisiace pôžičky na programy finančnej pomoci Činnosti vypožičiavania si prostriedkov a poskytovania úverov EÚ na finančnú pomoc sú mimorozpočtové operácie. Vo všeobecnosti a s výnimkou NGEU sa vypožičané prostriedky následne poskytujú prijímajúcej krajine vo forme úveru za rovnakých podmienok, t. j. s rovnakým kupónom a splatnosťou a v rovnakej výške (tzv. nadväzné operácie, „back-to-back“). Bez ohľadu na nadväzný charakter operácií je dlhová služba v prípade nástrojov financovania právnym záväzkom EÚ, ktorá zabezpečí, že všetky dlžné sumy budú splatené včas a v plnom rozsahu. Komisia musí zaviesť postupy, aby sa zabezpečilo splatenie vypožičaných prostriedkov aj v prípade nesplácania úveru. Komisia na základe rozhodnutí Európskeho parlamentu a Rady poskytuje finančnú podporu členským štátom a tretím krajinám vo forme bilaterálnych úverov financovaných z kapitálových trhov so zárukou rozpočtu EÚ. V roku 2021 Komisia v mene EÚ spravovala päť hlavných programov, v rámci ktorých môže poskytovať úvery na: ·podporu platobnej bilancie (BOP), ·podporu z Európskeho finančného stabilizačného mechanizmu (EFSM), ·makrofinančnú pomoc (MFA), ·pomoc z nástroja SURE a ·NGEU – ďalšie informácie o NGEU sú uvedené v oddiele 2.



K 31. decembru 2021 nominálna hodnota úverov poskytnutých na finančnú pomoc (okrem NGEU) (pozri oddiel 2) predstavovala: v mld. EUR Spolu poskytnutých Spolu prerozdelených na konci roka Spolu splatených na konci roka Nesplatených na konci roka SURE Belgicko 8,2 8,2 - 8,2 Bulharsko 0,5 0,5 - 0,5 Chorvátsko 1,0 1,0 - 1,0 Cyprus 0,6 0,6 - 0,6 Česko 2,0 2,0 - 2,0 Estónsko 0,2 0,2 - 0,2 Grécko 5,3 5,3 - 5,3 Maďarsko 0,5 0,5 - 0,5 Írsko 2,5 2,5 - 2,5 Taliansko 27,4 27,4 - 27,4 Lotyšsko 0,3 0,3 - 0,3 Litva 1,0 1,0 - 1,0 Malta 0,4 0,4 - 0,4 Poľsko 11,2 8,2 - 8,2 Portugalsko 5,9 5,4 - 5,4 Rumunsko 4,1 3,0 - 3,0 Slovensko 0,6 0,6 - 0,6 Slovinsko 1,1 1,1 - 1,1 Španielsko 21,3 21,3 - 21,3 94,3 89,6 - 89,6 EFSM Írsko 22,5 22,5 - 22,5 Portugalsko 24,3 24,3 - 24,3 46,8 46,8 - 46,8 MFA Ukrajina 5,0 5,0 (0,6) 4,4 Tunisko 1,4 1,1 - 1,1 Jordánsko 1,1 0,9 - 0,9 Iné 1,5 1,2 (0,2) 1,0 9,0 8,2 (0,8) 7,4 BOP Lotyšsko 2,9 2,9 (2,7) 0,2 2,9 2,9 (2,7) 0,2 Spolu 153,0 147,5 (3,5) 144,0



Splátkový kalendár pre nesplatené sumy na konci roka je takýto: v mld. EUR SURE EFSM MFA BOP SPOLU 2022 - 2,7 - - 2,7 2023 - 3,5 0,1 - 3,6 2024 - 2,6 0,6 - 3,2 2025 8,0 2,4 - 0,2 10,6 2026 8,0 4,0 0,1 12,1 2027 - 3,0 0,2 3,2 2028 10,0 2,3 0,2 12,5 2029 8,1 1,4 0,9 10,4 2030 10,0 - 0,1 10,1 2031 - 7,3 1,2 8,5 2032 - 3,0 0,1 3,1 2033 - 2,1 0,5 2,6 2034 - - 0,1 0,1 2035 8,5 2,0 2,0 12,5 2036 9,0 5,7 1,3 16,0 2037 - - - - 2038 - 1,8 - 1,8 2039 - 2040 7,0 - - 7,0 2041 - 2042 - 3,0 - 3,0 2043 - 2044 - 2045 - 2046 5,0 5,0 2047 6,0 6,0 2048 - 2049 - 2050 10,0 - 10,0 2051 - - Spolu 89,6 46,8 7,4 0,2 144,0 SURE Nástroj SURE bol zavedený v roku 2020 na poskytovanie finančnej pomoci členským štátom, ktoré zasiahol závažný hospodársky otras v dôsledku pandémie COVID-19 na ich území alebo ktoré sú takýmto otrasom ohrozené. Týmto nástrojom sa dopĺňajú vnútroštátne opatrenia prijímané dotknutými členskými štátmi. Maximálna suma finančnej pomoci nesmie prekročiť 100 mld. EUR pre všetky členské štáty.

Na konci roka 2021 členské štáty podpísali dohody o úverovom mechanizme vo výške 94,3 mld. EUR, pričom sa z tejto sumy do konca roka 2021 už vyplatilo 89,6 mld. EUR. Výška nových úverov vyplatených v roku 2021 dosiahla 50,1 mld. EUR. Úvery majú splatnosť 5, 10, 15, 20 a 30 rokov. Európsky finančný stabilizačný mechanizmus (EFSM) EFSM sa vytvoril na poskytovanie finančnej pomoci všetkým členským štátom, ktoré zasiahol závažný hospodársky finančný otras spôsobený výnimočnými udalosťami mimo ich kontroly alebo ktoré sú takýmto otrasom ohrozené. Z EFSM sa poskytla finančná pomoc Írsku a Portugalsku v rokoch 2011 – 2014 pod podmienkou vykonávania reforiem. Tomuto programu vypršala platnosť a nie je možné čerpať ďalšie úvery, hoci sa ešte zachováva na osobitné úlohy, ako napr. predĺženie splatnosti úverov Írsku a Portugalsku a poskytnutie preklenovacích úverov. V roku 2021 bola splatnosť sumy 9,8 mld. EUR, pôvodne splatnej počas roka, predĺžená do roku 2036 (3 mld. EUR pre Írsko a 1,8 mld. EUR pre Portugalsko) a do roku 2031 (5 mld. EUR pre Portugalsko). Suma poskytnutá Portugalsku bola znížená z 26 mld. EUR na 24,3 mld. EUR, keďže uplynula platnosť sumy 1,7 mld. EUR a neboli možné žiadne ďalšie úhrady. V decembri 2021 Portugalsko požiadalo o predĺženie splatnosti 2,2 mld. EUR z celkovej sumy 2,7 mld. EUR úveru splatného v apríli 2022. Vo februári 2022 si Komisia požičala 2,2 mld. EUR na predĺženie splatnosti úveru o 4,5 roka. MFA Program makrofinančnej pomoci je forma finančnej pomoci, ktorú EÚ rozšírila na partnerské krajiny mimo EÚ, ktoré zaznamenali krízu platobnej bilancie (vrátane 4,4 mld. EUR neuhradených Ukrajine). Má podobu strednodobých/dlhodobých úverov alebo grantov, príp. ich kombinácie a je dostupná len pre krajiny, ktoré využívajú vyplácanie prostriedkov programu Medzinárodného menového fondu (MMF). V roku 2020 Komisia prijala návrh balíka makrofinančnej pomoci vo výške 3 mld. EUR pre desať partnerov zapojených do procesu rozširovania a partnerov európskeho susedstva s cieľom pomôcť im obmedziť hospodárske dôsledky pandémie koronavírusu. Rozhodnutie bolo prijaté Európskym parlamentom a Radou 25. mája 2020. Na základe tohto rozhodnutia Komisia v roku 2021 vyplatila 10 nových úverov v celkovej nominálnej hodnote 1,7 mld. EUR 9 príjemcom makrofinančnej pomoci. Splatnosť týchto nových úverov je 10 až 15 rokov. BOP Podpora platobnej bilancie (BOP) je program podpory navrhnutý pre krajiny mimo eurozóny, ktoré majú alebo im hrozia ťažkosti v súvislosti s ich platobnou bilanciou. Podpora platobnej bilancie prebieha formou strednodobých úverov, ktoré sú podmienené vykonávaním politík určených na riešenie príslušných hospodárskych problémov. Podporu platobnej bilancie zvyčajne ponúka EÚ v spolupráci s MMF a ďalšími medzinárodnými inštitúciami alebo krajinami. Suma poskytnutá Lotyšsku v rámci podpory platobnej bilancie bola znížená z 3,1 mld. EUR na 2,9 mld. EUR, keďže platnosť dostupnej sumy 0,2 mld. EUR uplynula a nebolo možné ju už vyplatiť. V roku 2021 sa neuskutočnili žiadne nové operácie ani splátky úverov. 18.Rozpočtové podmienené záväzky pre programy finančnej pomoci Úvery EÚ predstavujú priame a nepodmienené záväzky EÚ, za ktoré ručia členské štáty EÚ (rozpočtové podmienené záväzky). Vypožičané prostriedky určené na financovanie úverov poskytovaným krajinám mimo EÚ sú kryté Garančným fondom pre vonkajšie opatrenia. V prípade, že prijímajúci členský štát nespláca, náklady na dlhovú službu budú v rámci možností pokryté z dostupného pokladničného zostatku Komisie. Ak to v danom čase nie je možné, vyžiada si Komisia nevyhnutné finančné prostriedky od členských štátov. Na základe právnych predpisov týkajúcich sa systému vlastných zdrojov EÚ [článok 14 nariadenia Rady (EÚ, Euratom) č. 609/2014] sú členské štáty EÚ povinné poskytnúť dostatočné finančné zdroje na plnenie záväzkov EÚ. Z tohto dôvodu sú investori vystavení len kreditnému riziku EÚ, a nie kreditnému riziku prijímateľa financovaného úveru. Nadväzný charakter operácií prijímania a poskytovania úverov („back-to-back“) zabezpečuje, že rozpočet EÚ nie je vystavený žiadnemu úrokovému ani devízovému riziku. Úvery poskytované členským štátom z nástroja SURE sa opierajú o systém dobrovoľných záruk členských štátov vo výške 25 % maximálnej sumy finančnej pomoci. Príspevok každého členského štátu k celkovej sume záruky zodpovedá jeho podielu na celkovom hrubom národnom dôchodku (HND) Európskej únie na základe rozpočtu EÚ na rok 2020. V prípade každého úverového balíka poskytnutého jednotlivým krajinám sa celková výška poskytnutého úveru, počet splátok, ktoré sa majú vyplatiť, a maximálna (priemerná) doba splatnosti úveru stanovia na základe rozhodnutia Európskeho parlamentu, Rady a Komisie. Následne Komisia a dotknutý členský štát odsúhlasia parametre úveru/financovania, najmä splatnosť splátok. Vyplácanie jednotlivých splátok, s výnimkou prvej, je navyše podmienené splnením politických podmienok, a to v kontexte spoločnej finančnej pomoci EÚ/MMF. To je ďalší z faktorov vplývajúcich na načasovanie operácií financovania. Z uvedeného vyplýva, že načasovanie a splatnosť emisie závisia od súvisiacich úverových operácií EÚ. Financovanie je denominované výlučne v eurách a splatnosť je od 3 do 30 rokov.

19.ANALÝZA FINANČNÝCH VÝKAZOV 20.PRÍJMY Konsolidované príjmy EÚ zahŕňajú sumy, ktoré súvisia s výmennými a nevýmennými transakciami, pričom nevýmenné transakcie patria medzi najvýznamnejšie. Päťročný trend príjmov z hlavných nevýmenných kategórií (zahŕňajúcich zdroje založené na HND, tradičné vlastné zdroje, zdroje založené na DPH, nové vlastné zdroje založené na odpade z plastových obalov, pokuty a vymožené výdavky) je takýto: Päťročný trend príjmov z hlavných nevýmenných transakcií* *Údaje za roky 2020 a 2021: okrem príjmov súvisiacich s vystúpením Spojeného kráľovstva z EÚ.

Keďže rozpočtové príjmy by sa mali rovnať rozpočtovým výdavkom (alebo ich prevyšovať), hlavnú úlohu v uvedenom trende príjmov zohrávajú platby vykonané každý rok. Konsolidované príjmy – hlavný vývoj v roku 2021 V roku 2021 dosiahli konsolidované príjmy zahŕňajúce všetky príjmové kategórie výšku 178,9 mld. EUR, pričom v predchádzajúcom roku to bolo 224,0 mld. EUR. Hlavným dôvodom zníženia o 45,1 mld. EUR alebo 20,1 % bol klesajúci vplyv vystúpenia Spojeného kráľovstva z Európskej únie, v dôsledku ktorého sa príjmy za rok 2020 zvýšili o 47,5 mld. EUR, zatiaľ čo príjmy za rok 2021 iba o 1,1 mld. EUR. Bez tohto konkrétneho príjmu dosahujú konsolidované príjmy za rok 2021 výšku 177,8 mld. EUR, čo je porovnateľné s upravenými konsolidovanými príjmami za predchádzajúci rok (176,5 mld. EUR). Pokiaľ ide o zvyšné kategórie príjmov, hlavnou zmenou bolo zavedenie nových vlastných zdrojov založených na odpade z plastových obalov, zvýšenie príjmov z pokút a zníženie príjmov z HND:



·príjmy z nových vlastných zdrojov založených na odpade z plastových obalov, ktoré boli zavedené v roku 2021 po nadobudnutí účinnosti nového rozhodnutia 2020/2053 o vlastných zdrojoch, dosiahli výšku 5,8 mld. EUR. Jednotná sadzba výberu na úrovni 0,80 EUR/kg sa uplatňuje na hmotnosť nerecyklovaného odpadu z plastových obalov vytvoreného v jednotlivých členských štátoch. Odpad z plastových obalov, ktorý sa v danom roku nerecykluje, sa vypočíta ako rozdiel medzi vytvoreným odpadom z plastových obalov a recyklovaným odpadom z plastových obalov v danom roku v členskom štáte. Na osobitné ročné zníženia paušálnych súm svojich príslušných príspevkov na vlastné zdroje založené na odpade z plastových obalov majú nárok Bulharsko, Česko, Estónsko, Grécko, Španielsko, Chorvátsko, Taliansko, Cyprus, Lotyšsko, Litva, Maďarsko, Malta, Poľsko, Portugalsko, Rumunsko, Slovinsko a Slovensko. ·Príjmy z pokút sa zvýšili zo sumy 0,5 mld. EUR v roku 2020 na 2,0 mld. EUR v roku 2021. Zvýšenie o 1,5 mld. EUR je dôsledkom vyššieho počtu a vyšších súm pokút uložených v roku 2021. V roku 2021 boli uložené tieto hlavné pokuty: 875 mil. EUR spoločnostiam BMW a Volkswagen Group (Volkswagen, Audi a Porsche) za uzavretie tajnej dohody týkajúcej sa technického rozvoja v oblasti čistenia oxidov dusíka a 371 mil. EUR spoločnostiam Nomura, UBS a UniCredit za účasť skupiny obchodníkov v karteli na primárnom a sekundárnom trhu európskych štátnych dlhopisov. ·Príjmy z HND (hrubého národného dôchodku), ktoré tvoria hlavný prvok operačných príjmov EÚ, sa znížili zo 125,4 mld. EUR v roku 2020 na 116,0 mld. EUR v roku 2021. Pokles o 9,4 mld. EUR alebo 7,5 % súvisí so zvýšením príjmov v iných kategóriách (a príjmov z nových vlastných zdrojov založených na odpade z plastových obalov), keďže z príjmov z HND sa financuje časť rozpočtu, ktorá nie je krytá inými zdrojmi príjmov. 21.VÝDAVKY Hlavnou zložkou výdavkov vykázaných v konsolidovaných finančných výkazoch sú výdavky v rámci zdieľaného riadenia, ktoré zahŕňajú tieto fondy: i) Európsky poľnohospodársky záručný fond (EPZF), ii) Európsky poľnohospodársky fond pre rozvoj vidieka (EPFRV) a ďalšie nástroje na rozvoj vidieka, iii) Európsky fond regionálneho rozvoja (EFRR) a Kohézny fond (KF), iv) Európsky sociálny fond (ESF). Tieto fondy predstavovali 119,9 mld. EUR alebo 54,3 % celkových výdavkov zo 221,0 mld. EUR získaných v roku 2021 (2020: 109,7 mld. EUR, 65,9 %, celkových výdavkov). Rozdelenie výdavkov v rámci zdieľaného riadenia a ich relatívnych váh sa uvádza ďalej: Hlavné výdavky v rámci zdieľaného riadenia za rozpočtový rok 2021 Zvýšenie výdavkov v rámci zdieľaného riadenia je najmä dôsledkom zvýšených výdavkov v súvislosti s EFRR a Kohéznym fondom (5,8 mld. EUR) a ESF (3,0 mld. EUR). Odzrkadľuje sa v ňom intenzívnejšie plnenie ku koncu programového obdobia VFR na roky 2014 – 2020, ako aj dočasné zvýšenie miery spolufinancovania po vykonaní opatrení CRII+. Výdavky súvisiace s EPFRV a inými nástrojmi rozvoja vidieka a EPZF sa zvýšili o 1,0 mld. EUR a 0,3 mld. EUR. Po úspešnom začatí používania NGEU (pozri oddiel 2) sa výdavky v rámci priameho riadenia, ktoré predstavujú plnenie rozpočtu Komisiou, výkonným agentúrami a trustovými fondmi, zvýšili z 22,1 mld. EUR v roku 2020 na 63,0 mld. EUR v roku 2021. Zvýšenie o 40,9 mld. EUR je najmä dôsledkom nenávratnej podpory poskytnutej z Mechanizmu na podporu obnovy a odolnosti v rámci NGEU, ktorá dosiahla výšku 42,9 mld. EUR. Výdavky v rámci priameho riadenia týkajúce sa programov očkovania proti ochoreniu COVID-19 sa znížili zo sumy 1,6 mld. EUR v roku 2020 na 0,7 mld. EUR v roku 2021. Výdavky v rámci nepriameho riadenia predstavujú plnenie rozpočtu agentúrami EÚ, orgánmi EÚ, tretími krajinami, medzinárodnými organizáciami a inými subjektmi. V roku 2021 dosiahli výdavky v rámci nepriameho riadenia výšku 10,9 mld. EUR, podobnú ako v prechádzajúcom roku, keď dosiahli 11,0 mld. EUR. 22.AKTÍVA K 31. decembru 2021 dosiahli celkové aktíva výšku 414,1 mld. EUR (2020: 280,0 mld. EUR) – toto výrazné zvýšenie je dôsledkom ďalších poskytnutých pôžičiek z nástroja SURE a poskytnutých pôžičiek a vyplatených preddavkov z nového nástroja NGEU. Najvýznamnejšími položkami boli finančné aktíva iné ako peňažné prostriedky a peňažné ekvivalenty (188,6 mld. EUR), predbežné financovanie (93,4 mld. EUR), pohľadávky a vymáhateľné sumy (72,4 mld. EUR) a peňažné prostriedky a peňažné ekvivalenty (44,9 mld. EUR). Ostatné aktíva dosahujúce výšku 14,7 mld. EUR tvorili najmä nehnuteľnosti, stroje a zariadenia, ako aj nehmotné aktíva. Zloženie aktív k 31. decembru 2021





Výrazné zvýšenie celkových aktív o 134,0 mld. EUR alebo 47,9 % oproti predchádzajúcemu roku bolo najmä dôsledkom týchto vplyvov: ·Nesplatené úvery sa zvýšili zo sumy 93,3 mld. EUR v roku 2020 na 163,6 mld. EUR v roku 2021. Zvýšenie o 70,3 mld. EUR alebo o 75,3 % je najmä dôsledkom emitovania ďalších úverov na finančnú pomoc z nástroja SURE (50,1 mld. EUR) a emitovania úverov z nového Mechanizmu na podporu obnovy a odolnosti (18,0 mld. EUR). ·Celková výška predbežného financovania sa zvýšila zo sumy 62,7 mld. EUR v roku 2020 na 93,4 mld. EUR v roku 2021. Zvýšenie o 30,7 mld. EUR alebo o 49,0 % je dôsledkom poskytnutia nenávratnej finančnej podpory z Mechanizmu na podporu obnovy a odolnosti (30,8 mld. EUR). ·Peňažné prostriedky a peňažné ekvivalenty sa zvýšili zo 16,7 mld. EUR v roku 2020 na 44,9 mld. EUR v roku 2021. Zvýšenie o 28,2 mld. EUR je najmä dôsledkom likvidity NGEU (18,0 mld. EUR na účte NGEU a 1,4 mld. EUR finančných prostriedkov na účte centrálnej pokladnice Komisie, ktoré čakajú na úhradu do rozpočtu na programy VFR). Zostávajúce zvýšenie bolo spôsobené vyššou sumou nevyčerpaných platobných rozpočtových prostriedkov v roku 2021, pokutami, ktoré boli vyhlásené za konečné až na konci roka, a dodatočnými tradičnými vlastnými zdrojmi, ktoré boli ku koncu roka pripísané, ale ešte neboli rozpočtované. Vystúpenie Spojeného kráľovstva z EÚ Spojené kráľovstvo 31. januára 2020 vystúpilo z Európskej únie. Podmienky jeho odchodu sa vymedzujú v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, známej aj ako „dohoda o vystúpení“. V tejto dohode Spojené kráľovstvo súhlasilo s tým, že kým bude členom EÚ, dodrží všetky svoje finančné povinnosti. Dohoda nadobudla platnosť 31. januára 2020. Spojené kráľovstvo bude naďalej prispievať do rozpočtu EÚ a využívať programy a výdavky EÚ na obdobie do roku 2021, ako keby bolo členským štátom. Spojené kráľovstvo takisto získa naspäť určité stanovené finančné prostriedky, ktoré zaplatilo do rozpočtu EÚ, alebo finančné prostriedky prijaté do rozpočtu EÚ počas obdobia svojho členstva. EÚ bude dvakrát ročne vykazovať Spojenému kráľovstvu splatné sumy a Spojené kráľovstvo ich bude mesačne uhrádzať. Vykazovanie sa každoročne aktualizuje na základe aktuálnych údajov. Povinnosti podľa dohody o vystúpení predstavujú pre EÚ záväzky a pohľadávky, ktoré je potrebné vypočítať a zohľadniť v ročnej závierke EÚ a ktoré sa týkajú najmä týchto oblastí: ·vlastné zdroje (článok 136), ·nesplatené záväzky (článok 140), ·pokuty za porušovanie pravidiel hospodárskej súťaže (článok 141), ·záväzky Únie (článok 142), ·podmienené finančné záväzky a finančné nástroje (články 143 a 144), ·čisté aktíva Európskeho spoločenstva uhlia a ocele (článok 145), ·investície EÚ v EIF (článok 146), ·podmienené záväzky súvisiace s právnymi spormi (článok 147). v mil. EUR Článok 140 Článok 142 Iné 31.12.2021 31.12.2020 Splatné Spojeným kráľovstvom 28 620 14 751 610 43 982 49 579 Splatné Spojenému kráľovstvu - - (2 229) (2 229) (2 122) Spolu 28 620 14 751 (1 618) 41 753 47 456 Dlhodobé 17 064 14 486 (711) 30 839 40 629 Krátkodobé 11 556 265 (908) 10 913 6 827 Predbežné financovanie V roku 2021 dosiahla výška predbežného financovania okrem iných preddavkov vyplatených členským štátom a príspevkov do trustových fondov Bêkou a Afrika 86,2 mld. EUR (2020: 55,5 mld. EUR), pričom takmer celé predbežné financovanie sa týkalo činnosti Komisie. Zvýšenie o 30,7 mld. EUR alebo o 55,3 % takmer celé súvisí s nenávratnou podporou poskytnutou z Mechanizmu na podporu obnovy a odolnosti, ktorá mala za následok zvýšenie predbežného financovania v rámci priameho riadenia zo 14,3 mld. EUR v roku 2020 na 43,7 mld. EUR v roku 2021: Predbežné financovanie zo strany Komisie podľa spôsobov riadenia

Úroveň predbežného financovania poskytnutého v rámci programov VFR je výrazne ovplyvnená príslušným cyklom VFR – napríklad na začiatku obdobia VFR možno očakávať, že sa členským štátom v rámci politiky súdržnosti vyplatia vysoké preddavky a tieto sumy zostanú členským štátom k dispozícii až do ukončenia programov. Vypláca sa aj ročné predbežné financovanie, ktoré sa musí použiť v rámci daného roka alebo sa v nasledujúcom roku vymáha ako súčasť cyklu ročnej účtovnej závierky. Komisia vynakladá maximálne úsilie na zabezpečenie toho, aby predbežné financovanie bolo udržiavané na zodpovedajúcej úrovni. Je potrebné nájsť rovnováhu medzi zabezpečením dostatočných finančných prostriedkov na projekty a včasným vykázaním výdavkov. 23.ZÁVÄZKY K 31. decembru 2021 dosiahli celkové záväzky výšku 496,4 mld. EUR (2020: 313,5 mld. EUR) – toto enormné zvýšenie je dôsledkom pôžičiek prijatých v roku 2021 v rámci nástrojov SURE a NGEU. Najvýznamnejšími položkami boli pôžičky na NGEU a finančnú pomoc (236,7 mld. EUR), dôchodkové záväzky a záväzky súvisiace s ostatnými požitkami po ukončení zamestnania (122,5 mld. EUR), časovo rozlíšené výdavky a výnosy budúcich období (78,1 mld. EUR) a splatné záväzky voči tretím stranám (46,4 mld. EUR):



Zloženie záväzkov k 31. decembru 2021 Výrazné zvýšenie vo výške 82,9 mld. EUR alebo 58,3 % oproti predchádzajúcemu roku bolo najmä dôsledkom týchto vplyvov: ·Pôžičky sa zvýšili zo sumy 93,2 mld. EUR v roku 2020 na 236,7 mld. EUR v roku 2021. Zvýšenie o 143,5 mld. EUR sa týka najmä Mechanizmu na podporu obnovy a odolnosti (91,0 mld. EUR) a dodatočných pôžičiek v rámci nástroja SURE (50,1 mld. EUR). ·Časovo rozlíšené výdavky a výnosy budúcich období sa zvýšili zo 64,6 mld. EUR v roku 2020 na 78,1 mld. EUR v roku 2021. Toto zvýšenie o 13,5 mld. EUR alebo o 20,9 % sa týka najmä nového Mechanizmu na podporu obnovy a odolnosti (8,2 mld. EUR) a plnenia VFR na roky 2014 – 2020 v rámci EFRR a Kohézneho fondu (1,9 mld. EUR). ·Splatné záväzky sa zvýšili zo sumy 32,4 mld. EUR v roku 2020 na 46,4 mld. EUR v roku 2021. Zvýšenie o 14,0 mld. EUR alebo 43,2 % je najmä dôsledkom Mechanizmu na podporu obnovy a odolnosti (19,1 mld. EUR) a zníženia súm splatných v oblasti súdržnosti, pri ktorom je suma žiadostí o úhradu nákladov prijatých do konca roka nižšia ako v predchádzajúcom roku (5,3 mld. EUR).



Celková suma žiadostí o úhradu nákladov a faktúr prijatých a vykázaných v rámci okruhu splatných záväzkov súvahy Čisté aktíva Prebytok záväzkov nad aktívami k 31. decembru 2021 dosiahol výšku 82,3 mld. EUR (2020: 33,4 mld. EUR). Výrazné zvýšenie o 48,9 mld. EUR je najmä dôsledkom pôžičiek na nenávratnú podporu z NGEU v roku 2021 (čo malo za následok zvýšenie výdavkov v rámci priameho riadenia o 42,9 mld. EUR). Treba poznamenať, že prebytok záväzkov nad aktívami neznamená, že inštitúcie a orgány EÚ sú vo finančných ťažkostiach, ale znamená to skôr, že určité záväzky budú financované z budúcich ročných rozpočtov. Na základe pravidiel akruálneho účtovníctva sa mnohé výdavky vykazujú v bežnom roku, hoci k ich skutočnej úhrade môže dôjsť v nasledujúcich rokoch a môžu byť uhradené z budúcich rozpočtov. Súvisiace príjmy budú účtované iba v budúcich obdobiach. Okrem pôžičiek na NGEU, ktoré sa majú splatiť v období od roku 2028 do roku 2051, a záväzkov súvisiacich so zamestnaneckými požitkami, ktoré sa majú splatiť v priebehu niekoľkých desaťročí, patria k najvýznamnejším sumám, na ktoré treba upriamiť pozornosť, činnosti v rámci EPZF, z ktorých väčšina sa zvyčajne uhrádza v prvom štvrťroku nasledujúceho roka.



24.POLITICKÝ A FINANČNÝ RÁMEC, RIADENIE A ZODPOVEDNOSŤ EÚ Európska únia (EÚ) je úniou, ktorej členské štáty zverujú kompetencie na dosahovanie spoločných cieľov. Únia je založená na hodnotách úcty k ľudskej dôstojnosti, slobody, demokracie, rovnosti, právneho štátu a dodržiavania ľudských práv vrátane práv osôb patriacich k menšinám. Tieto hodnoty sú spoločné členským štátom v spoločnosti, v ktorej prevláda pluralizmus, nediskriminácia, tolerancia, spravodlivosť, solidarita a rovnosť medzi ženami a mužmi. 25.POLITICKÝ A FINANČNÝ RÁMEC

Zmluvy EÚ Všeobecné ciele a zásady, ktorými sa riadia Únia a európske inštitúcie, sa vymedzujú v zmluvách. Únia a inštitúcie EÚ môžu konať iba v rámci právomocí zverených zmluvami a na ich základe dosahovať ciele stanovené v zmluvách, pričom musia dodržiavať zásady subsidiarity a proporcionality. Na dosahovanie cieľov a vykonávanie politík si Únia zabezpečuje potrebné finančné prostriedky. Za presadzovanie všeobecného záujmu Únie vrátane plnenia rozpočtu a riadenia programov v spolupráci s členskými štátmi a podľa zásady správneho finančného riadenia zodpovedá Komisia. EÚ presadzuje ciele stanovené v zmluve prostredníctvom viacerých nástrojov, ku ktorým patrí aj rozpočet EÚ. Ďalšími sú napríklad spoločný legislatívny rámec alebo spoločné politické stratégie. Viacročný finančný rámec a výdavkové programy Politiky podporované z rozpočtu EÚ sa vykonávajú v súlade s viacročným finančným rámcom (VFR) a so zodpovedajúcimi sektorovými právnymi predpismi, ktoré vymedzujú výdavkové programy a nástroje. V nich sa politické priority EÚ premietajú do finančných podmienok počas dostatočne dlhého obdobia na to, aby boli účinné a mohli poskytovať súdržnú dlhodobú perspektívu pre prijímateľov finančných prostriedkov EÚ a vnútroštátne orgány, ktoré sa podieľajú na spolufinancovaní. Stanovené sú maximálne ročné sumy (stropy) pre výdavky EÚ ako celok a pre hlavné kategórie výdavkov (okruhy). Súčet stropov všetkých okruhov tvorí celkový strop viazaných rozpočtových prostriedkov. VFR prijíma Rada jednomyseľným súhlasom všetkých členských štátov so súhlasom Európskeho parlamentu. Súčasný viacročný finančný rámec na roky 2021 – 2027 bol prijatý 17. decembra 2020. Viacročný finančný rámec na roky 2021 – 2027 je doplnený o dočasný nástroj obnovy NextGenerationEU. Ročný rozpočet Ročný rozpočet vypracúva Komisia. Európsky parlament a Rada rozpočet na nasledujúci rok schvália (zvyčajne do polovice decembra) na základe postupu z článku 314 ZFEÚ. Podľa zásady vyrovnanosti rozpočtu sa celkové príjmy musia rovnať celkovým výdavkom (platobným rozpočtovým prostriedkom) za daný rozpočtový rok. Hlavnými zdrojmi financovania EÚ sú príjmy z vlastných zdrojov, doplnené o ďalšie príjmy. Existujú štyri druhy vlastných zdrojov: tradičné vlastné zdroje (najmä clá), vlastný zdroj založený na dani z pridanej hodnoty (DPH), vlastný zdroj založený na nerecyklovanom odpade z plastových obalov (zavedený v roku 2021) a vlastný zdroj založený na hrubom národnom dôchodku (HND). Iné príjmy plynúce z činností EÚ (napr. pokuty za porušovanie pravidiel hospodárskej súťaže) predstavujú zvyčajne menej ako 10 % celkových príjmov. Spôsoby riadenia Rozpočet EÚ sa plní tromi spôsobmi riadenia, ktoré určujú spôsob vyplácania finančných prostriedkov a ich riadenia:



·Zdieľané riadenie: Veľkú časť (približne 3/4) rozpočtu riadi Komisia v rámci systému zdieľaného riadenia v spolupráci s členskými štátmi, a to najmä v oblastiach štrukturálnych fondov a poľnohospodárstva. ·Priame riadenie: Komisia sama riadi aj programy a môže delegovať vykonávanie osobitných programov na výkonné agentúry. ·Nepriame riadenie: Rozhodnutia súvisiace s výdavkami možno riadiť aj nepriamo prostredníctvom iných orgánov v EÚ alebo mimo nej. Nariadenie o rozpočtových pravidlách a/alebo dohody o príspevkoch vymedzujú potrebné mechanizmy kontroly a vykazovania pre tieto účtovné jednotky, ako aj dohľad zo strany Komisie v prípadoch, keď sú úlohy súvisiace s plnením rozpočtu zverené národným agentúram, skupine Európskej investičnej banky, tretím krajinám, medzinárodným organizáciám (napr. Svetovej banke alebo Organizácii Spojených národov) a iným účtovným jednotkám (napr. decentralizovaným agentúram EÚ, spoločným podnikom). Nariadenie o rozpočtových pravidlách Nariadenie o rozpočtových pravidlách (NRP), ktoré sa uplatňuje na všeobecný rozpočet, je základným aktom v rámci regulačnej architektúry financií EÚ. Podrobne sa v ňom vymedzujú rozpočtové pravidlá, ktoré sa vzťahujú na plnenie rozpočtu EÚ, a úlohy rôznych účastníkov, ktorí majú zabezpečiť, aby sa finančné prostriedky používali zodpovedne a stanovené ciele boli dosiahnuté. 26.RIADENIE A ZODPOVEDNOSŤ 27.Inštitucionálna štruktúra EÚ má k dispozícii inštitucionálny rámec, ktorého účelom je podporovať jej hodnoty, sledovať jej ciele, slúžiť jej záujmom, záujmom jej občanov a členských štátov, ako aj zabezpečovať konzistentnosť, efektívnosť a kontinuitu jej politík a činností. Organizačnú štruktúru tvoria inštitúcie, agentúry a ďalšie orgány EÚ. V nariadení o rozpočtových pravidlách a uplatniteľných účtovných pravidlách sa vymedzuje, ktoré z týchto subjektov sú zahrnuté do konsolidovanej účtovnej závierky EÚ (zoznam subjektov zahrnutých do rozsahu pôsobnosti konsolidácie sa nachádza v poznámke 9 konsolidovanej ročnej závierky EÚ). Európsky parlament spoločne s Radou vykonáva legislatívne a rozpočtové funkcie. Komisia sa politicky zodpovedá Európskemu parlamentu. V rámci všeobecného politického smerovania a priorít Únie, ktoré stanovuje Európska rada, má Rada za úlohu aj tvorbu politík a koordináciu. Európska komisia je výkonným orgánom Európskej únie. Podporuje všeobecný záujem Únie a realizuje vhodné iniciatívy v tomto smere. Zabezpečuje uplatňovanie zmlúv a dozerá na uplatňovanie právnych predpisov Únie členskými štátmi pod dohľadom Súdneho dvora Európskej únie. Vykonáva koordináciu, výkonné a riadiace funkcie, plní rozpočet a riadi programy. Komisia plní rozpočet, z väčšej časti v spolupráci s členskými štátmi. Spoločne zaisťujú, aby sa rozpočtové prostriedky využívali v súlade so zásadami správneho finančného riadenia. V nariadeniach sa stanovujú povinnosti kontroly a auditu členských štátov, keď sa podieľajú na plnení rozpočtu a z toho vyplývajúcej zodpovednosti. Ustanovuje sa v nich aj zodpovednosť a podrobné pravidlá, podľa ktorých každá inštitúcia EÚ postupuje pri vynakladaní svojich vlastných výdavkov. 28.Riadiaca štruktúra Komisie Mechanizmy riadenia Komisie a ako sa nimi zabezpečuje fungovanie Komisie ako modernej, zodpovednej inštitúcie orientovanej na výsledky, sa uvádzajú v oznámení o riadení v Európskej komisii. Komisia vykonáva svoje funkcie pod vedením kolégia komisárov, ktoré stanovuje priority a preberá celkovú politickú zodpovednosť za prácu Komisie. Ako kolégium pôsobí Komisia na základe politických usmernení svojho predsedu, ktorý v podobe politických usmernení predstaví v rámci nominácie Európskemu parlamentu ciele, ktoré zamýšľa presadzovať. Predseda rozhoduje o vnútornej organizácii Komisie, pričom zaisťuje, aby konala konzistentne, efektívne a ako kolektívny orgán. Kolégium deleguje operačné plnenie rozpočtu a finančné riadenie na generálnych riaditeľov a vedúcich útvarov, ktorí riadia administratívnu štruktúru Komisie. Tento decentralizovaný prístup vytvára administratívnu kultúru, ktorá motivuje zamestnancov verejnej správy k prebratiu zodpovednosti za činnosti, nad ktorými majú kontrolu, a vyžaduje od nich spoľahlivosť, pokiaľ ide o aktivity, za ktoré sú zodpovední. Pod dohľadom predsedu a v úzkej spolupráci s členom Komisie zodpovedným za rozpočet, ľudské zdroje a administratívu, ako aj so zapojením služieb predsedníctva a ústredných služieb, vykonáva správna rada organizácie koordináciu, dohľad, poradenstvo a strategické smerovanie.

Vnútorné mechanizmy predstavujú ucelený systém kontroly a prepracovaných riadiacich nástrojov, vďaka ktorým môže kolégium komisárov prevziať politickú zodpovednosť za prácu Komisie. 29.Finančné riadenie Komisie V Komisii sú úlohy a zodpovednosť v oblasti finančného riadenia jednoznačne vymedzené (napr. v nariadení o rozpočtových pravidlách a interných pravidlách) a zodpovedajúcim spôsobom sa uplatňujú. Generálni riaditelia a vedúci útvarov Komisie ako povoľujúci úradníci vymenovaní delegovaním zodpovedajú za správne finančné riadenie zdrojov EÚ, dodržiavanie ustanovení nariadenia o rozpočtových pravidlách, riadenie rizík a stanovenie vhodného rámca vnútornej kontroly. Zodpovednosť povoľujúcich úradníkov sa vzťahuje na celý proces riadenia, a to od stanovenia toho, čo je potrebné urobiť v záujme dosiahnutia politických cieľov vymedzených inštitúciou, až po riadenie činností z operačného hľadiska, ako aj z hľadiska správneho finančného riadenia. Úlohy môžu byť ďalej delegované na riaditeľov, vedúcich oddelení a ďalších pracovníkov, ktorí sa tak stávajú povoľujúcimi úradníkmi vymenovanými subdelegovaním. Každý povoľujúci úradník vymenovaný delegovaním môže byť podporovaný jedným alebo dvomi riaditeľmi zodpovednými za riadenie rizika a vnútornú kontrolu v záujme dohliadania nad vykonávaním systémov vnútornej kontroly a ich monitorovania. Ústredné útvary Komisie poskytujú usmernenia a poradenstvo a podporujú najlepšie postupy, a to aj prostredníctvom práce správnej rady organizácie. V nariadení o rozpočtových pravidlách sa vyžaduje, aby každý povoľujúci úradník vypracoval výročnú správu o činnosti s informáciami o tom, čo sa dosiahlo, a o činnostiach vnútornej kontroly a finančného riadenia počas roka. Výročná správa o činnosti obsahuje vyhlásenie, že zdroje boli použité na základe zásad správneho finančného riadenia a že sú zavedené kontrolné postupy, ktorými sa zabezpečujú potrebné záruky, pokiaľ ide o zákonnosť a správnosť príslušných transakcií. Výročná správa o riadení a výkonnosti rozpočtu EÚ je hlavným nástrojom, prostredníctvom ktorého kolégium komisárov preberá politickú zodpovednosť za finančné riadenie rozpočtu EÚ. Účtovník Komisie je hlavnou osobou zodpovednou za správu pokladnice, postupy vymáhania, stanovenie pravidiel účtovania na základe medzinárodných účtovných štandardov pre verejný sektor (IPSAS) a metód pre verejný sektor, overovanie účtov a vypracovanie konsolidovanej ročnej účtovnej závierky Komisie a EÚ. Okrem toho sa od účtovníka požaduje, aby podpísal účtovnú závierku spolu s vyhlásením, že poskytuje pravdivý a skutočný obraz o finančnej situácii, o výsledkoch operácií a peňažných tokoch Únie zo všetkých podstatných hľadísk. Ročnú účtovnú závierku prijíma kolégium komisárov. Účtovník je nezávislá funkcia s hlavnou zodpovednosťou za finančné správy Komisie. Vnútorný audítor Komisie je podobne centralizovaná a nezávislá funkcia, ktorá zahŕňa poskytovanie nezávislého poradenstva, stanovísk a odporúčaní ku kvalite a k fungovaniu systémov vnútornej kontroly v rámci Komisie, agentúr EÚ a iných nezávislých orgánov. Výbor pre pokrok v oblasti auditu zabezpečuje nezávislosť vnútorného audítora a monitoruje kvalitu práce v oblasti vnútorného auditu, ako aj následné opatrenia prijaté útvarmi Komisie v súvislosti s odporúčaniami vnútorného a externého auditu aj zisteniami a odporúčaniami Európskeho dvora audítorov, ktoré sa týkajú udelenia absolutória a spoľahlivosti konsolidovanej ročnej účtovnej závierky EÚ. Poradná úloha výboru prispieva k celkovému ďalšiemu zvyšovaniu účinnosti a efektívnosti Komisie pri dosahovaní jej cieľov a uľahčuje vykonávanie dohľadu kolégia nad správou, riadením rizík a vnútornými kontrolnými postupmi Komisie. 30.Externý audit a postup udelenia absolutória V súlade so zásadami správneho finančného riadenia musia byť finančné prostriedky spravované účinne, efektívne a hospodárne. Na zabezpečenie primeraného uistenia, že finančné prostriedky EÚ sa vynakladajú riadne, existuje rámec zodpovednosti založený na komplexnom podávaní správ, vonkajšom audite a politickej kontrole. Európsky parlament po odporúčaní Rady rozhoduje o tom, či spôsobu, akým Komisia plnila rozpočet EÚ v danom roku, poskytne alebo neposkytne svoje konečné schválenie, ktoré sa nazýva „udelenie absolutória“. Ročný postup udelenia absolutória zabezpečuje, že Komisia nesie politickú zodpovednosť za plnenie rozpočtu EÚ. Európsky dvor audítorov každý rok preskúma spoľahlivosť vedenia účtov, či boli všetky príjmy prijaté a všetky výdavky vynaložené zákonne a riadne a či bolo rozpočtovanie správne z hľadiska aspektov finančného riadenia a kvalitatívnych aspektov vrátane výkonnostného rozmeru. Uverejnenie výročnej správy Európskeho dvora audítorov je východiskovým bodom postupu udelenia absolutória. Audítori pripravujú aj osobitné správy o osobitných výdavkoch alebo oblastiach politiky alebo rozpočtových otázkach či otázkach riadenia. Rozhodnutie o udelení absolutória je založené aj na integrovanom podávaní finančných správ a správ o zodpovednosti, ktoré predkladá Komisia, na vypočutiach komisárov v Európskom parlamente a na odpovediach, ktoré sa predložia v súvislosti s otázkami na písomné zodpovedanie určenými Komisii. VYHLÁSENIE KU KONSOLIDOVANEJ ÚČTOVNEJ ZÁVIERKE Konsolidovaná ročná účtovná závierka Európskej únie za rok 2021 bola zostavená na základe údajov predložených inštitúciami a orgánmi podľa článku 246 ods. 2 nariadenia o rozpočtových pravidlách, ktoré sa vzťahujú na všeobecný rozpočet Európskej únie. Týmto vyhlasujem, že bola zostavená v súlade s hlavou XIII nariadenia o rozpočtových pravidlách a v súlade s účtovnými zásadami, pravidlami a metódami uvedenými v poznámkach k finančným výkazom. Účtovníci týchto inštitúcií a orgánov predložili všetky údaje potrebné na zostavenie účtovnej závierky, ktorá poskytuje prehľad o aktívach a záväzkoch Európskej únie a o plnení rozpočtu, a zároveň potvrdili hodnovernosť týchto údajov. Týmto potvrdzujem, že na základe uvedených údajov a kontrol, ktoré som považovala za nevyhnutné na to, aby som účtovnú závierku Európskej komisie mohla podpísať, mám primeranú istotu, že účtovná závierka poskytuje pravdivý a skutočný obraz o finančnej situácii, o výsledkoch operácií a peňažných tokoch Európskej únie zo všetkých podstatných hľadísk.

Rosa ALDEA BUSQUETS účtovníčka Komisie 17. júna 2022 EURÓPSKA ÚNIA ROZPOČTOVÝ ROK 2021 KONSOLIDOVANÉ FINANČNÉ VÝKAZY A VYSVETĽUJÚCE POZNÁMKY Je potrebné poznamenať, že v dôsledku zaokrúhlenia čísel na milióny eur sa môže zdať, že súčet niektorých finančných údajov v týchto tabuľkách nie je presný. OBSAH

SÚVAHA VÝKAZ FINANČNÝCH VÝSLEDKOV VÝKAZ PEŇAŽNÝCH TOKOV VÝKAZ ZMIEN V ČISTÝCH AKTÍVACH POZNÁMKY K FINANČNÝM VÝKAZOM 1. HLAVNÉ ÚČTOVNÉ POSTUPY 2. POZNÁMKY K SÚVAHE 3. POZNÁMKY K VÝKAZU FINANČNÝCH VÝSLEDKOV 4. PODMIENENÉ ZÁVÄZKY A AKTÍVA 5. ROZPOČTOVÉ A PRÁVNE ZÁVÄZKY 6. RIADENIE FINANČNÉHO RIZIKA 7. INFORMÁCIE O SPRIAZNENÝCH OSOBÁCH 8. UDALOSTI PO DÁTUME ZOSTAVENIA SÚVAHY 9. ROZSAH KONSOLIDÁCIE SÚVAHA v mil. EUR Poznámka 31.12.2021 31.12.2020 DLHODOBÉ AKTÍVA Nehmotné aktíva 2.1 769 620 Nehnuteľnosti, stroje a zariadenia 2.2 12 669 11 682 Investície účtované s použitím metódy vlastného imania 2.3 1 192 588 Finančné aktíva 2.4 181 874 99 214 Predbežné financovanie 2.5 60 792 34 519 Pohľadávky z výmenných transakcií a vymáhateľné sumy z nevýmenných transakcií 2.6 40 642 45 813 297 938 192 434 KRÁTKODOBÉ AKTÍVA Finančné aktíva 2.4 6 744 13 881 Predbežné financovanie 2.5 32 656 28 229 Pohľadávky z výmenných transakcií a vymáhateľné sumy z nevýmenných transakcií 2.6 31 796 28 681 Zásoby 2.7 84 80 Peňažné prostriedky a peňažné ekvivalenty 2.8 44 860 16 742 116 141 87 613 AKTÍVA SPOLU 414 078 280 047 DLHODOBÉ ZÁVÄZKY Dôchodky a ostatné zamestnanecké požitky 2.9 (122 466) (116 020) Rezervy 2.10 (2 950) (3 878) Finančné záväzky 2.11 (214 974) (84 399) (340 391) (204 297) KRÁTKODOBÉ ZÁVÄZKY Rezervy 2.10 (398) (1 527) Finančné záväzky 2.11 (31 149) (10 649) Splatné záväzky 2.12 (46 372) (32 408) Časovo rozlíšené výdavky a výnosy budúcich období 2.13 (78 068) (64 584) (155 987) (109 167) ZÁVÄZKY SPOLU (496 377) (313 464) ČISTÉ AKTÍVA (82 299) (33 418) Rezervy 2.14 1 325 5 062 Sumy, ktoré majú byť vyžiadané od členských štátov* 2.15 (83 624) (38 480) ČISTÉ AKTÍVA (82 299) (33 418) * Európsky parlament prijal 24. novembra 2021 rozpočet, v ktorom sa stanovuje, že krátkodobé záväzky Únie budú uhradené z vlastných zdrojov, ktoré sa vyberú alebo vyžiadajú od členských štátov v roku 2021. Okrem toho podľa článku 83 služobného poriadku [nariadenie (EHS, Euratom, ESUO) č. 259/68 z 29. februára 1968 v znení zmien] členské štáty spoločne ručia za dôchodkové záväzky.

VÝKAZ FINANČNÝCH VÝSLEDKOV v mil. EUR Poznámka 2021 2020 PRÍJMY Príjmy z nevýmenných transakcií Zdroje založené na HND 3.1 115 955 125 393 Tradičné vlastné zdroje 3.2 20 590 19 559 Zdroje založené na DPH 3.3 18 340 17 858 Vlastné zdroje založené na odpade z plastových obalov 3.4 5 831 – Pokuty 3.5 1 990 452 Vymáhanie výdavkov 3.6 1 794 1 355 Dohoda o vystúpení Spojeného kráľovstva 3.7 1 122 47 456 Iné 3.8 6 737 7 116 172 357 219 190 Príjmy z výmenných transakcií Finančné príjmy 3.9 5 092 3 434 Iné 3.10 1 497 1 404 6 589 4 838 Príjmy spolu 178 946 224 028 VÝDAVKY Vynaložené členskými štátmi 3.11 Európsky poľnohospodársky záručný fond (40 829) (40 461) Európsky poľnohospodársky fond pre rozvoj vidieka a ďalšie nástroje na rozvoj vidieka (15 451) (14 467) Európsky fond regionálneho rozvoja a Kohézny fond (46 932) (41 118) Európsky sociálny fond (16 727) (13 677) Iné (4 835) (2 701) Vynaložené Komisiou, výkonnými agentúrami a trustovými fondmi 3.12 (63 000) (22 094) Vynaložené inými agentúrami a orgánmi EÚ 3.13 (3 154) (3 530) Vynaložené tretími krajinami a medzinárodnými organizáciami 3.13 (4 512) (4 178) Vynaložené inými účtovnými jednotkami 3.13 (3 225) (3 257) Náklady na zamestnancov a dôchodky 3.14 (12 417) (11 995) Náklady financovania 3.15 (4 201) (2 188) Ostatné výdavky 3.16 (5 762) (6 946) Výdavky spolu (221 046) (166 612) HOSPODÁRSKY VÝSLEDOK ZA ROZPOČTOVÝ ROK (42 100) 57 416 VÝKAZ PEŇAŽNÝCH TOKOV v mil. EUR 2021 2020 Hospodársky výsledok za rozpočtový rok (42 100) 57 416 Operačné činnosti Amortizácia 116 113 Odpisy 1 054 1 047 (Zrušenie) straty zo zníženia hodnoty investícií – – (Zvýšenie)/zníženie úverov (70 259) (40 624) (Zvýšenie)/zníženie predbežného financovania (30 699) (11 301) (Zvýšenie)/zníženie pohľadávok z výmenných transakcií a vymáhateľných súm z nevýmenných transakcií 2 055 (50 519) (Zvýšenie)/zníženie zásob (4) (12) (Zvýšenie)/zníženie dôchodkov a ostatných zamestnaneckých požitkov 6 447 18 360 Zvýšenie/(zníženie) rezerv (2 057) 581 Zvýšenie/(zníženie) finančných záväzkov (iných ako pôžičiek v rámci NGEU) 60 075 40 531 Zvýšenie/(zníženie) splatných záväzkov 13 964 5 166 Zvýšenie/(zníženie) časovo rozlíšených výdavkov a výnosov budúcich období 13 484 (2 645) Rozpočtový prebytok za predchádzajúci rok zapísaný ako nepeňažný príjem (1 769) (3 218) Precenenie záväzkov súvisiacich so zamestnaneckými požitkami (nepeňažné zmeny nie sú zahrnuté do výkazu finančných výsledkov) (3 257) (15 155) Ostatné nepeňažné zmeny (1 757) 63 Investičné činnosti (Zvýšenie)/zníženie nehmotných aktív a nehnuteľností, strojov a zariadení (2 307) (1 566) (Zvýšenie)/zníženie investícií účtovaných s použitím metódy vlastného imania (604) 3 (Zvýšenie)/zníženie nederivátových finančných aktív vykazovaných v reálnej hodnote cez prebytok alebo deficit* (4 636) (1 180) (Zvýšenie)/zníženie derivátových finančných aktív vykazovaných v reálnej hodnote cez prebytok alebo deficit (629) (62) Finančné činnosti Zvýšenie/(zníženie) pôžičiek v súvislosti s NGEU 91 000 ČISTÉ PEŇAŽNÉ TOKY 28 118 (3 004) Čisté zvýšenie/(zníženie) peňažných prostriedkov a peňažných ekvivalentov 28 118 (3 004) Peňažné prostriedky a peňažné ekvivalenty na začiatku roka 16 742 19 745 Peňažné prostriedky a peňažné ekvivalenty na konci roka 44 860 16 742 * Údaj za rok 2020 sa týka (zvýšenia)/zníženia finančných aktív k dispozícii na predaj. VÝKAZ ZMIEN V ČISTÝCH AKTÍVACH v mil. EUR Sumy, ktoré majú byť vyžiadané od členských štátov – akumulovaný prebytok/(deficit) Ostatné rezervy Oceňovací rozdiel vyplývajúci z oceňovania reálnou cenou Čisté aktíva ZOSTATOK K 31. 12. 2019 (77 560) 4 646 391 (72 523) Zmeny v rezerve Garančného fondu (173) 173 – – Zmeny reálnej hodnoty – – 105 105 Precenenia v rámci záväzkov súvisiacich so zamestnaneckými požitkami (15 155) – – (15 155) Iné 210 (252) – (42) Rozpočtový výsledok za rok 2019 pripísaný členským štátom (3 218) – – (3 218) Hospodársky výsledok za rozpočtový rok 57 416 – – 57 416 ZOSTATOK K 31. 12. 2020 (38 480) 4 566 496 (33 418) Vplyv revidovaného účtovného pravidla EÚ č. 11 (pozri poznámku 1) 1 719 (3 043) (496) (1 820) ZOSTATOK K 1. 1. 2021 (36 761) 1 523 – (35 238) Zmeny v rezerve Garančného fondu – – – – Zmeny reálnej hodnoty – – – – Precenenia v rámci záväzkov súvisiacich so zamestnaneckými požitkami (3 257) – – (3 257) Iné 262 (198) – 63 Rozpočtový výsledok za rok 2020 pripísaný členským štátom (1 769) – – (1 769) Hospodársky výsledok za rozpočtový rok (42 100) – – (42 100) ZOSTATOK K 31. 12. 2021 (83 624) 1 325 – (82 299)

POZNÁMKY K FINANČNÝM VÝKAZOM

Treba uviesť, že v nasledujúcich tabuľkách sa v súvislosti s VFR do konca roka 2020 stále pod hlavičkou členských štátov uvádzajú aj sumy za Spojené kráľovstvo, ktoré síce k 1. februáru 2020 v súlade s dohodou o vystúpení vystúpilo z Únie, ale počas týchto období si naďalej zachovávalo finančný vzťah s Úniou rovnocenný so vzťahom členského štátu. 1.HLAVNÉ ÚČTOVNÉ POSTUPY 2.PRÁVNY ZÁKLAD A ÚČTOVNÉ PRAVIDLÁ Účtovníctvo EÚ sa vedie v súlade s nariadením Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1), ďalej len „nariadenie o rozpočtových pravidlách“. V súlade s článkom 80 nariadenia o rozpočtových pravidlách Európska únia zostavuje svoje finančné výkazy na základe pravidiel účtovníctva založeného na akruálnom princípe, ktoré vychádzajú z medzinárodných účtovných štandardov pre verejný sektor (IPSAS). Tieto pravidlá účtovania prijaté účtovníkom Komisie musia uplatňovať všetky inštitúcie a orgány EÚ, ktoré podliehajú konsolidácii, a to v záujme zabezpečenia vnútornej jednotnosti konsolidovanej účtovnej závierky EÚ. Uplatňovanie nových a zmenených účtovných pravidiel EÚ Nové prijaté účtovné pravidlá EÚ, ktoré k 31. decembru 2021 ešte nenadobudli účinnosť

Nie sú prijaté žiadne nové účtovné pravidlá EÚ, ktoré k 31. decembru 2021 ešte nenadobudli účinnosť. Revidované účtovné pravidlá EÚ platné pre účtovné obdobia, ktoré sa začínajú 1. januára 2021 alebo neskôr Účtovník Komisie prijal 17. decembra 2020 revidované účtovné pravidlo EÚ č. 11 Finančné nástroje, ktorým sa stanovujú zásady finančného výkazníctva pre finančné aktíva a finančné záväzky a ktoré vychádza z nového štandardu IPSAS 41 Finančné nástroje, zo zmeneného štandardu IPSAS 28 Finančné nástroje: prezentácia a zmeneného štandardu IPSAS 30 Finančné nástroje: zverejňovanie (vydaného v auguste 2018). Revidované účtovné pravidlo EÚ č. 11 je povinne účinné od 1. januára 2021 so všetkými zmenami oproti pôvodnému uplatňovaniu zúčtovanými k uvedenému dátumu, preto si nevyžaduje prehodnotenie súm za predchádzajúce obdobie. V dôsledku toho boli finančné aktíva, finančné záväzky, pohľadávky z výmenných transakcií a úrokové výnosy/náklady, ktoré boli k 31. decembru 2020 uvedené v tejto závierke, zaúčtované v súlade s účtovnými politikami uvedenými v účtovnej závierke EÚ za rok 2020 v poznámkach 1.5.5, 1.5.8 (len v prípade výmenných transakcií), 1.5.12 a 1.6.1 (len v prípade výmenných transakcií). Hlavné zmeny a ich vplyvy na účtovnú závierku EÚ za rok 2021 sú tieto: Nová klasifikácia a zásady oceňovania finančných aktív V revidovanom účtovnom pravidle EÚ č. 11 sa zavádza prístup ku klasifikácii finančných aktív založený na zásadách a vyžaduje sa využívanie dvoch kritérií: model účtovnej jednotky uplatňovaný na riadenie svojich finančných aktív a vlastnosti zmluvných peňažných tokov týchto aktív. Podľa týchto kritérií sa finančné aktíva klasifikujú do týchto kategórií: „finančné aktíva vykazované v amortizovanej hodnote“, „finančné aktíva vykazované v reálnej hodnote cez čisté aktíva/vlastné imanie“ alebo „finančné aktíva vykazované v reálnej hodnote cez prebytok alebo deficit“. Dňa 1. januára 2021 viedlo uplatnenie nových kritérií k preklasifikovaniu všetkých kapitálových investícií a dlhových cenných papierov z kategórie „k dispozícii na predaj“ na „finančné aktíva vykazované v reálnej hodnote cez prebytok alebo deficit“. Súvisiaci oceňovací rozdiel vyplývajúci z oceňovania reálnou cenou bol preklasifikovaný v rámci čistých aktív na akumulovaný prebytok alebo deficit. Nový model zníženia hodnoty Zatiaľ čo predchádzajúci model zníženia hodnoty vychádzal zo vzniknutých strát, v revidovanom účtovnom pravidle EÚ č. 11 sa zaviedol výhľadový model zníženia hodnoty vychádzajúci z očakávaných úverových strát počas celej životnosti finančného aktíva. Pri očakávaných úverových stratách sa prihliada na možné prípady zlyhania a vývoj úverovej kvality finančných aktív. Nový model zníženia hodnoty sa uplatňuje na všetky finančné aktíva vykazované v amortizovanej hodnote alebo finančné aktíva vykazované v reálnej hodnote cez čisté aktíva/vlastné imanie, ako aj na úverové prísľuby a zmluvy o finančnej záruke. Konkrétne viedlo 1. januára 2021 uplatňovanie nového modelu zníženia hodnoty finančných aktív klasifikovaných ako finančné aktíva vykazované v amortizovanej hodnote k vykázaniu zníženia hodnoty úverov na finančnú pomoc poskytovanú partnerským krajinám v rámci makrofinančnej pomoci a programov Euratomu. Účtovanie finančných záruk Podľa predchádzajúceho účtovného pravidla EÚ č. 11 sa väčšina finančných záruk, a to predovšetkým tých, ktoré sa poskytujú za nulovú alebo nominálnu protihodnotu, účtovala v súlade so zásadami účtovného pravidla EÚ č. 10 „Rezervy, podmienené záväzky a podmienený majetok“, a teda sa v závislosti od pravdepodobnosti straty vykazovala ako rezervy alebo podmienené záväzky. V revidovanom účtovnom pravidle EÚ č. 11 sa vyžaduje uplatňovanie požiadaviek na účtovanie finančných záruk v prípade všetkých zmlúv o finančnej záruke. Ocenenie záväzku z finančnej záruky vychádza z reálnej hodnoty záruky pri prvotnom vykázaní a vývoja očakávaných úverových strát z portfólia zaručených dlhov. Pozri poznámku 1.5.12. V dôsledku toho sa 1. januára 2021 existujúce zmluvy o finančnej záruke preklasifikovali z finančných rezerv na kategóriu záväzkov z finančnej záruky a precenili v súlade s požiadavkami revidovaného účtovného pravidla EÚ č. 11. Táto zmena viedla k zvýšeniu finančných záväzkov, a to najmä v súvislosti so zárukami poskytovanými skupine EIB v rámci mandátu na poskytovanie vonkajších úverov. Po zmene postupu účtovania a vykázaní záväzku zo zmluvy o finančnej záruke pre mandát na poskytovanie vonkajších úverov bola rezerva pre Garančný fond pre vonkajšie opatrenia – v čistých aktívach do 31. decembra 2020 – uvoľnená do akumulovaného prebytku alebo deficitu. V nasledujúcej tabuľke sa zobrazujú pôvodné kategórie ocenenia podľa revidovaného účtovného pravidla EÚ č. 11, ako sa uplatňujú na finančné výkazy EÚ za rok 2020, a nové kategórie ocenenia podľa revidovaného účtovného pravidla EÚ č. 11 pre finančné aktíva a záväzky Európskej únie k 1. januáru 2021: v mil. EUR Kategória ocenenia pred uplatnením revidovaného účtovného pravidla č. 11 Čistá účtovná hodnota k 31. 12. 2020 Kategória ocenenia revidované účtovné pravidlo č. 11 Čistá účtovná hodnota k 1. 1. 2021 Finančné aktíva Úvery Úvery a pohľadávky 93 309 Amortizovaná hodnota 93 575 Reálna hodnota vykazovaná cez prebytok alebo deficit 2 Dlhy a kapitálové investície K dispozícii na predaj 19 587 Reálna hodnota vykazovaná cez prebytok alebo deficit 19 587 Derivátové aktíva Reálna hodnota vykazovaná cez prebytok alebo deficit 199 Reálna hodnota vykazovaná cez prebytok alebo deficit 199 Pohľadávky Úvery a pohľadávky 3 450 Amortizovaná hodnota 3 485 Reálna hodnota vykazovaná cez prebytok alebo deficit 3 482 Peňažné prostriedky a peňažné ekvivalenty K dispozícii na predaj 16 742 Amortizovaná hodnota 16 742 Finančné záväzky Finančné záruky Záväzok z finančnej záruky (90) Záväzok z finančnej záruky (7 889) Rezervy (revidované účtovné pravidlo č. 10) (2 523) Pôžičky Amortizovaná hodnota (93 192) Amortizovaná hodnota (93 521) Ostatné finančné záväzky Amortizovaná hodnota (1 761) Amortizovaná hodnota (1 761) Derivátové záväzky Reálna hodnota vykazovaná cez prebytok alebo deficit (4) Reálna hodnota vykazovaná cez prebytok alebo deficit (4) Splatné záväzky Amortizovaná hodnota (32 408) Amortizovaná hodnota (32 408) V nasledujúcej tabuľke sa analyzuje vplyv prechodu na revidované účtovné pravidlo EÚ č. 11 na finančné aktíva, pohľadávky, finančné rezervy a finančné záväzky Európskej únie. Zosúhlasujú sa v nej účtovné hodnoty z predchádzajúcej kategórie ocenenia podľa revidovaného účtovného pravidla EÚ č. 11, ako sa uplatňuje na finančné výkazy EÚ za rok 2020, na nové kategórie ocenenia po prechode na revidované účtovné pravidlo EÚ č. 11 od 1. januára 2021:





v mil. EUR Zostatok k 31. 12. 2020 Preklasifikovanie Precenenie Zostatok k 1. 1. 2021 Finančné aktíva k dispozícii na predaj Prenesený počiatočný zostatok 19 587 Presun z kategórie K dispozícii na predaj do kategórie Reálna hodnota vykazovaná cez prebytok alebo deficit (19 587) Upravený počiatočný zostatok – Finančné aktíva vykazované vo FVSD Prenesený počiatočný zostatok 199 Presun z kategórie K dispozícii na predaj do kategórie Reálna hodnota vykazovaná cez prebytok alebo deficit 19 587 Presun z úverov do kategórie Reálna hodnota vykazovaná cez prebytok alebo deficit 2 Upravený počiatočný zostatok 19 788 Finančné aktíva vykazované v amortizovanej hodnote (v závierke za rok 2020: úvery) Prenesený počiatočný zostatok 93 309 Precenenie: Efektívna úroková miera 329 Precenenie: očakávané úverové straty (60) Preklasifikovanie na reálnu hodnotu vykazovanú cez prebytok alebo deficit (2) Upravený počiatočný zostatok 93 575 Finančné aktíva spolu (poznámka 2.4) 113 095 – 269 113 363 Pohľadávky Prenesený počiatočný zostatok 3 450 Precenenie: očakávané úverové straty 33 Zmluva o finančnej záruke – pohľadávková časť: precenenie 3 484 Upravený počiatočný zostatok 6 967 Pohľadávky spolu (poznámka 2.6.2) 3 450 – 3 517 6 967 Finančné rezervy Prenesený počiatočný zostatok (2 523) Prechod na záväzky z finančnej záruky 2 522 Upravený počiatočný zostatok (1) Finančné rezervy spolu (poznámka 2.10) (2 523) 2 522 – (1) Záväzky z finančnej záruky Prenesený počiatočný zostatok (90) Prechod z finančných rezerv (2 522) Zmluva o finančnej záruke – časť týkajúca sa splatných súm: precenenie (5 277) Upravený počiatočný zostatok (7 889) Finančné záväzky v amortizovanej hodnote Prenesený počiatočný zostatok (94 954) Precenenie: Efektívna úroková miera (329) Upravený počiatočný zostatok (95 283) Finančné záväzky vykazované v reálnej hodnote cez prebytok alebo deficit Prenesený počiatočný zostatok (4) Upravený počiatočný zostatok (4) Finančné záväzky spolu (poznámka 2.11) (95 048) (2 522) (5 606) (103 175) Celkový vplyv revízie účtovného pravidla EÚ č. 11 (1 820) V nasledujúcej tabuľke sa analyzuje vplyv prechodu na revidované účtovné pravidlo č. 11 na čisté aktíva Európskej únie k 1. januáru 2021: v mil. EUR Zostatok k 31. 12. 2020 Uvoľnenie rezerv Ďalšie vplyvy na čisté aktíva Zostatok k 1. 1. 2021 Rezervy Prenesený počiatočný zostatok 5 062 Uvoľnenie rezervy na oceňovanie reálnou cenou (496) Uvoľnenie rezervy Garančného fondu (3 043) Upravený počiatočný zostatok 1 523 Akumulovaný prebytok/(deficit) Prenesený počiatočný zostatok (38 480) Uvoľnenie rezervy na oceňovanie reálnou cenou 496 Uvoľnenie rezervy Garančného fondu 3 043 Precenenie aktív a záväzkov (1 820) Upravený počiatočný zostatok (36 761) Čisté aktíva spolu (33 418) – (1 820) (35 238) V nasledujúcej tabuľke sa zosúhlasujú konečná opravná položka z predchádzajúceho obdobia na krytie zníženia hodnoty ocenená podľa revidovaného účtovného pravidla č. 11, ako sa uplatňuje na finančné výkazy EÚ za rok 2020, a finančné rezervy ocenené podľa revidovaného účtovného pravidla č. 10 s novou opravnou položkou zníženia hodnoty ocenenou podľa revidovaného účtovného pravidla č. 11 k 1. januáru 2021: v mil. EUR 31.12.2020 1.1.2021 Opravná položka zníženia hodnoty/finančné rezervy 12-mesačné očakávané úverové straty Očakávané úverové straty počas životnosti Opravná položka zníženia hodnoty celkom Finančné aktíva vykazované v amortizovanej hodnote, z toho: (739) (49) (25) (73) Postúpené úvery* (726) – – – Iné úvery (13) (49) (25) (73) Pohľadávky (190) (156) (156) Zmluvy o finančnej záruke (2 523) (859) (5 143) (6 002) * Do roku 2020 sa postúpené úvery (nesplatené úvery, pre ktoré skupina EIB vydala výzvu na uplatnenie záruky EÚ) prvotne vykazovali v sume vyplatenej na vyrovnanie plnenia zo záruky a boli ihneď znížené o sumu úverových strát, ktorá už v čase postúpenia existovala, čo viedlo k nulovej čistej účtovnej hodnote v súvahe. Úroky, ktoré vznikli po prvotnom vykázaní, boli takisto v plnej miere znížené. Podľa revidovaného účtovného pravidla č. 11 sa už postúpené úvery klasifikujú ako úvery, ktoré boli kúpené alebo vznikli ako úverovo znehodnotené („POCI“), preto sa opravná položka zníženia hodnoty týka iba zmien očakávaných úverových strát po prvotnom vykázaní. Okrem toho podľa revidovaného účtovného pravidla č. 11 úroky v prípade kúpených alebo vzniknutých úverovo znehodnotených („POCI“) úverov vznikajú len z čistej účtovnej hodnoty. Preto bola opravná položka zníženia hodnoty vykázaná na konci roka 2020 v prípade postúpených úverov odpísaná 1. januára 2021 z hrubej účtovnej hodnoty postúpených úverov bez akéhokoľvek vplyvu na účtovnú hodnotu týchto úverov v súvahe.

3.ÚČTOVNÉ ZÁSADY Cieľom finančných výkazov je poskytovať informácie o finančnej situácii, výsledkoch a peňažných tokoch účtovnej jednotky, ktoré sú užitočné pre širokú škálu používateľov. V prípade EÚ, ktorá má charakter účtovnej jednotky verejného sektora, slúžia finančné výkazy predovšetkým na poskytovanie informácií, ktoré sú dôležité z hľadiska procesu rozhodovania, ako aj na preukázanie zodpovednosti tejto účtovnej jednotky, pokiaľ ide o zdroje, ktoré jej boli zverené. Tento dokument bol vypracovaný v zmysle uvedených cieľov. Všeobecné princípy (resp. účtovné zásady), ktoré je pri zostavovaní finančných výkazov potrebné dodržiavať, stanovuje účtovné pravidlo EÚ č. 1 Finančné výkazy, pričom sú totožné s princípmi uvedenými v štandarde IPSAS 1: reálne vykazovanie, akruálny princíp, nepretržitosť činnosti, jednotné vykazovanie, významnosť, agregácia, zákaz vzájomného započítavania a porovnateľné údaje. Kvalitatívnymi charakteristikami finančného výkazníctva sú relevantnosť, pravdivý obraz (spoľahlivosť), zrozumiteľnosť, včasnosť, porovnateľnosť a overiteľnosť. 4.KONSOLIDÁCIA Rozsah konsolidácie Konsolidované finančné výkazy EÚ zahŕňajú všetky významné kontrolované účtovné jednotky, spoločné dohody a pridružené podniky. Úplný zoznam účtovných jednotiek patriacich do rozsahu konsolidácie, ktorý už obsahuje 55 kontrolovaných účtovných jednotiek a jeden pridružený podnik (2020: 52 kontrolovaných účtovných jednotiek a jeden pridružený podnik) sa nachádza v poznámke 9. Medzi kontrolované účtovné jednotky patria inštitúcie EÚ (vrátanie Komisie, ale nie Európska centrálna banka) a agentúry EÚ (okrem tých, ktoré sú súčasťou spoločnej zahraničnej a bezpečnostnej politiky). Za kontrolovanú účtovnú jednotku sa považuje aj Európske spoločenstvo uhlia a ocele v likvidácii (ESUO v l.). Jediným pridruženým podnikom EÚ je Európsky investičný fond (EIF). Účtovné jednotky, ktoré patria do rozsahu konsolidácie, ale pre konsolidované finančné výkazy EÚ nie sú ako celok významné, sa nemusia konsolidovať ani účtovať s použitím metódy vlastného imania, ak by to predstavovalo zbytočnú časovú alebo nákladovú záťaž pre EÚ. Tieto účtovné jednotky sa označujú ako „malé účtovné jednotky“ a uvádzajú sa samostatne v poznámke 9. V roku 2021 bolo ako takéto malé účtovné jednotky klasifikovaných 8 účtovných jednotiek (2020: 8 účtovných jednotiek). Kontrolované účtovné jednotky Na určenie rozsahu konsolidácie sa uplatňuje princíp kontroly. Kontrolované účtovné jednotky sú účtovné jednotky, v prípade ktorých môže EÚ využívať alebo má právo na rôzne úžitky vyplývajúce z jej účasti a zároveň je schopná vplývať na povahu a výšku týchto úžitkov prostredníctvom svojej právomoci nad účtovnou jednotkou. Táto právomoc musí byť v súčasnosti vykonávateľná a musí sa týkať príslušných činností účtovnej jednotky. Kontrolované účtovné jednotky sú plne zahrnuté do konsolidácie. Konsolidácia začína dňom získania kontroly nad danou účtovnou jednotkou a končí zánikom tejto kontroly. K najbežnejším ukazovateľom kontroly v rámci EÚ patrí: zriadenie účtovnej jednotky prostredníctvom zakladajúcich zmlúv alebo sekundárnych právnych predpisov, financovanie účtovnej jednotky z rozpočtu EÚ, existencia hlasovacích práv v riadiacich orgánoch, audit zo strany Európskeho dvora audítorov a absolutórium udelené Európskym parlamentom. O tom, či na vykonanie kontroly postačuje splnenie jedného alebo všetkých uvedených kritérií, sa rozhodne na základe individuálneho posúdenia uskutočneného priamo na úrovni účtovnej jednotky. Všetky významné transakcie a zostatky v rámci vzťahov medzi kontrolovanými účtovnými jednotkami EÚ boli eliminované, zatiaľ čo nerealizované zisky a straty z takýchto transakcií nie sú významné, a preto neboli eliminované. Spoločné dohody

Spoločná dohoda je dohoda, ktorá podlieha spoločnej kontrole zo strany EÚ a jednej alebo viacerých strán. Spoločná kontrola je dohodnuté podieľanie sa na kontrole dohody formou záväznej dohody, ktorá sa vykonáva len v prípade, keď rozhodnutia o relevantných činnostiach vyžadujú jednomyseľný súhlas strán, ktoré sa na tejto spoločnej kontrole podieľajú. Spoločné dohody môžu byť buď spoločné podniky, alebo spoločné prevádzky. Spoločný podnik je spoločná dohoda, ktorá je štruktúrovaná prostredníctvom samostatného subjektu a v ktorej majú strany, ktoré majú nad dohodou spoločnú kontrolu, práva na čisté aktíva súvisiace s dohodou. Podiely v spoločných podnikoch sa účtujú s použitím metódy vlastného imania (pozri poznámku 1.5.4). Spoločná prevádzka je spoločná dohoda, pri ktorej strany, ktoré majú nad dohodami spoločnú kontrolu, majú práva na aktíva a povinnosti spojené s pasívami súvisiacimi s dohodou. Podiely v spoločných prevádzkach sa účtujú tak, že sa vo finančných výkazoch EÚ vykazujú ich aktíva a pasíva, príjmy a výdavky, ako aj ich podiel na aktívach, pasívach, príjmoch a výdavkoch, ktoré sú spoločne držané alebo spoločne vznikli. Pridružené podniky Pridružené podniky sú subjekty, v ktorých má EÚ priamy alebo nepriamy podstatný vplyv, ale nie výlučnú alebo spoločnú kontrolu. Za podstatný vplyv sa považuje, keď EÚ priamo alebo nepriamo vlastní minimálne 20 % hlasovacích práv. Podiely v pridružených podnikoch sa účtujú s použitím metódy vlastného imania (pozri poznámku 1.5.4). Účtovné jednotky, ktoré nie sú súčasťou konsolidácie a ktorých finančné prostriedky spravuje Komisia Finančné prostriedky spoločného systému zdravotného poistenia zamestnancov EÚ, Európskeho rozvojového fondu a účastníckeho záručného fondu spravuje Komisia v mene týchto účtovných jednotiek. Keďže však tieto účtovné jednotky EÚ nekontroluje, nie sú konsolidované v jej finančných výkazoch. 5.ZÁKLAD PRE ZOSTAVENIE Finančné výkazy sa predkladajú raz ročne v súlade s článkom 243 nariadenia o rozpočtových pravidlách. Účtovný rok sa začína 1. januára a končí sa 31. decembra. 6.Mena a základ pre konverziu Funkčná mena a mena vykazovania Finančné výkazy sú vedené v miliónoch EUR, ak nie je uvedené inak, pričom euro je funkčnou menou EÚ. Transakcie a zostatky Transakcie v cudzej mene sa prepočítavajú na eurá na základe výmenných kurzov platných v deň uskutočnenia transakcie. Kurzové zisky a straty vyplývajúce zo zúčtovania transakcií v cudzej mene, ako aj z opätovného prepočtu peňažných aktív a záväzkov denominovaných v cudzej mene na základe výmenného kurzu platného ku koncu roka sa vykazujú vo výkaze finančných výsledkov. Rozdielne metódy konverzie sa uplatňujú na nehnuteľnosti, stroje a zariadenia a nehmotné aktíva, ktoré si udržiavajú svoju hodnotu v eurách podľa kurzu platného v deň ich nákupu. Zostatky peňažných aktív a záväzkov denominovaných v cudzej mene ku koncu roka sa prepočítajú na eurá na základe výmenného kurzu Európskej centrálnej banky (ECB) platného k 31. decembru: EURO – výmenné kurzy Mena 31.12.2021 31.12.2020 Mena 31.12.2021 31.12.2020 BGN 1,9558 1,9558 PLN 4,5969 4,5597 CZK 24,8580 26,2420 RON 4,949 4,8683 DKK 7,4364 7,4409 SEK 10,2503 10,0343 GBP 0,8403 0,8990 CHF 1,0331 1,0802 HRK 7,5156 7,5519 JPY 130,3800 126,4900 HUF 369,1900 363,8900 USD 1,1326 1,2271 7.Využívanie odhadov V súlade so štandardmi IPSAS a so všeobecne uznávanými účtovnými zásadami sa vo finančných výkazoch nevyhnutne uvádzajú sumy založené na odhadoch a predpokladoch vypracovaných vedením, ktoré vychádzajú z najspoľahlivejších dostupných informácií. K podstatným odhadom okrem iného patria: výška záväzkov súvisiacich so zamestnaneckými požitkami, finančné riziko týkajúce sa pohľadávok a sumy uvedené v poznámkach týkajúcich sa finančných nástrojov, opravná položka zníženia hodnoty finančných aktív vykazovaných v amortizovanej hodnote a záväzkov zo zmluvy o finančnej záruke, časovo rozlíšené príjmy a výdavky, rezervy, stupeň zníženia hodnoty nehmotných aktív a nehnuteľností, strojov a zariadení, čistá realizovateľná hodnota zásob, podmienené aktíva a záväzky. Skutočné výsledky sa môžu od týchto odhadov líšiť. Zmeny v odhadoch sa zohľadňujú v období, v ktorom sú zistené, ak sa zmena týka iba daného obdobia, alebo v danom období a v budúcich obdobiach, ak sa zmena týka oboch. 8.SÚVAHA 9.Nehmotné aktíva

Nehmotný majetok je identifikovateľný nepeňažný majetok bez fyzickej podstaty. Majetok je identifikovateľný, ak je buď oddeliteľný (t. j. je možné ho oddeliť od účtovnej jednotky alebo rozdeliť, napr. formou predaja, prevodu, udelenia licencie, prenájmu alebo výmeny, buď samostatne alebo spolu so súvisiacou zmluvou, identifikovateľným majetkom alebo záväzkom, bez ohľadu na to, či to účtovná jednotka zamýšľa urobiť), alebo vyplynie zo záväzných dohôd (vrátane práv zo zmlúv alebo iných vymáhateľných práv), bez ohľadu na to, či sú tieto práva prevoditeľné alebo oddeliteľné od účtovnej jednotky alebo od iných práv a záväzkov. Nadobudnutý nehmotný majetok sa vykazuje v historickej cene zníženej o oprávky a straty zo zníženia hodnoty. Nehmotné aktíva vytvorené vlastnou činnosťou sa kapitalizujú po splnení príslušných účtovných pravidiel EÚ a výdavky súvisia výhradne s fázou vývoja aktíva. Kapitalizovateľné náklady zahŕňajú všetky náklady, ktoré sa dajú priamo priradiť a sú nevyhnutné na vytvorenie, výrobu a prípravu aktíva na prevádzkyschopnosť v súlade so zámermi vedenia. Náklady spojené s výskumnou činnosťou, nekapitalizovateľné náklady na vývoj a náklady na údržbu sa vykazujú ako vzniknuté výdavky. Nehmotný majetok sa odpisuje na lineárnom základe počas celej predpokladanej životnosti (3 až 11 rokov). Predpokladaná životnosť nehmotných aktív závisí od ich osobitnej ekonomickej životnosti alebo od právnej životnosti stanovenej dohodou. 10.Nehnuteľnosti, stroje a zariadenia Všetky nehnuteľnosti, stroje a zariadenia sa vykazujú v historickej cene zníženej o oprávky a straty zo zníženia hodnoty. Cena zahŕňa výdavky, ktoré priamo súvisia s obstaraním, výstavbou alebo prevodom daného aktíva. Následné náklady sú zahrnuté do účtovnej hodnoty aktíva, prípadne sú vykázané ako samostatné aktívum, ak je pravdepodobné, že EÚ budú v súvislosti s uvedenou položkou plynúť budúce ekonomické úžitky alebo potenciálny prínos a že výdavky možno spoľahlivo stanoviť. Náklady na opravy a údržbu sa účtujú do výkazu finančných výsledkov počas rozpočtového obdobia, v ktorom vznikli. Pozemky sa neodpisujú, pretože sa považujú za položky s nekonečnou životnosťou. Nedokončené aktíva sa neodpisujú, pretože ešte nie sú určené na používanie. Odpisy iných aktív sa vypočítajú na základe lineárnej metódy tak, že od ich obstarávacej ceny sa počas predpokladanej životnosti odpočíta ich zostatková hodnota, a to takýmto spôsobom: Druh aktíva Sadzba lineárneho odpisu Budovy 4 % až 10 % Kozmické prostriedky 8 % až 25 % Stroje a zariadenia 10 % až 25 % Nábytok a dopravné prostriedky 10 % až 25 % Počítačový hardvér 25 % až 33 % Iné 10 % až 33 % Zisky a straty z likvidácie sa určujú porovnaním výnosov znížených o náklady na predaj s účtovnou hodnotou likvidovaného aktíva a sú zahrnuté do výkazu finančných výsledkov. Prenájom Lízing je zmluva, prostredníctvom ktorej prenajímateľ prevádza na nájomcu právo používať majetok na dohodnuté časové obdobie výmenou za platbu alebo sériu platieb. Lízingy sa členia na finančné lízingy a operatívne lízingy. Finančné lízingy sú tie, v ktorých sú všetky riziká a všetky výhody plynúce z vlastníctva prenesené na nájomcu. Pri vzniku finančného lízingu sa na strane nájomcu majetok nadobudnutý formou finančného lízingu vykazuje ako aktíva a príslušné záväzky vyplývajúce z lízingu ako pasíva od začiatku obdobia prenájmu. Tieto aktíva a pasíva sa vykazujú ako sumy rovnajúce sa reálnej hodnote prenajatého majetku alebo, ak je nižšia, súčasnej hodnote minimálnych lízingových platieb určených vždy pri vzniku lízingu. Počas obdobia trvania lízingu sa majetok držaný na základe finančného lízingu odpisuje po dobu jeho životnosti alebo po dobu trvania lízingu, podľa toho, ktoré obdobie je kratšie. Minimálne lízingové platby sú rozdelené na finančné náklady (úroková zložka) a zníženie nesplateného záväzku (kapitálová zložka). Finančné náklady sa priraďujú ku každému obdobiu počas doby trvania lízingu tak, aby sa dosiahlo konštantné periodické úročenie zostatkovej hodnoty záväzku, ktorý sa vedie príslušným spôsobom ako krátkodobý/dlhodobý. Premenl